Srpski teniser Novak Đoković napušta hotel Park gde je boravio u imigracionom pritvoru kako bi se sastao sa svojim pravnim timom nakon što mu je drugi put ukinuta viza za učešće na Australijan openu, 16. januar 2022.\nJednoglasnom odlukom tročanog sudskog veća srpski teniser Novak Đoković će biti deportovan iz Australije, nakon što je odbijena njegova žalbu na otkazivanje vize jer nije vakcinisan od korona virusa.\nĐoković je kazao da je razočaran odlukom, ali da će sarađivati sa nadležnima prilikom napuštanja Australije.\nAustralijski ministar za migraciona pitanja Aleks Hok (Alex Hawke) pozdravio je presudu suda kojom je, kako je istakao, “potvrđeno moje diskreciono pravo da u ime javnog interesa oduzmem vizu Novaku Đokoviću”.\nPredsednik Srbije Aleksandar Vučić je ocenio da se radi o "lovu na veštice".\nĐoković: Veoma sam razočaran odlukom suda\nĐoković je izjavio da je "veoma razočaran odlukom suda", ali da će je poštovati.\n"Uzeću neko vreme za odmor i oporavak pre nego što dam neki dodatni komentar na ovu temu. Jako sam razočaran odlukom da mi se ukine viza jer to znači da ne mogu da ostanem u Australiji i učestvujem na Australian Openu", kazao je srpski teniser.\n"Poštujem odluku suda i sarađivaću sa nadležnim institucijama u vezi mog odlaska iz zemlje", poručio je dodajući da mu je bilo neprijanto što je poslednjih sedmica bio u centru pažnje.\n"Nadam se da će sada fokus biti samo na sportu. Želim svim igračima, zvaničnicima, osoblju, volonterima i navijačima sve najbolje na turniru koji volim", naveo je Đoković.\n"Na kraju, želim da zahvalim mojoj porodici, prijateljima, timu, navijačima i mojim sunarodnjacima na podršci. Svi vi ste mi davali snagu", istakao je srpski teniser.\nProtesti podrške Novaku Đokoviću u Beogradu i Melburnu\nĐoković nema pravo žalbe, mora hitno da napusti zemlju i preti mu trogodišnja zabrana ulaska u Australiju. On će morati da plati i sudske troškove, procenjuje se oko 500 hiljada dolara.\nTo bi takođe moglo uticati na njegovo putovanje u druge zemlje, jer većina njih zahteva od podnosilaca zahteva za vizu da predoče da li su ikada bili deportovani ili im je viza odbijena ili otkazana, navodi Rojters.\nAko Đoković odluči da ostane nevakcinisan protiv COVID-19, to može uticati na njegovo učešće na drugim turnirima zbog sve češćih pooštravanja ograničenja putovanja u trećoj godini pandemije koja je ubila više od 5 miliona ljudi, dodaje britanska agencija.\nNovak Đoković u vladinom automobilu kojim odlazi u Sud, nakon napuštanja imigracionog pritvora, u Melburnu 16. januara 2022.\nKako je Sud objasnio svoju odluku?\nAustralijski ministar za migraciona pitanja Aleks Hok (Alex Hawke) je u petak po drugi put doneo odluku o ukidanju vize Novaku Đokoviću, navodeći kao razlog "zdravlje i javni insteres", te rizik od širenja antivakserskog raspoloženja jer srpski teniser nije vaksinisan i došao je u Australiju na osnovu medicinskog izuzeća.\nGlavni sudija Džejms Alsop je objasnio da sud nije razmatrao "valjanost ili mudrost (ministrove) odluke“, već zakonitost.\n"Ovi razlozi se fokusiraju na to da li je odluka iz različitih razloga bila iracionalna ili pravno nerazumna. Nije na sudu da odlučuje o mudrosti odluke", naveo je Alsop.\nDetaljnije obrazloženje presude, navedeno je, biće objavljeno naknadno.\nTokom saslušanja, koje je trajalo od subote pred ponoć po centralnoevropskom vremenu do nedelje izjutra, pravni zastupnik države Stiven Lojd (Stephen Lloyd) je istakao da je Đoković ne samo izjavama već i delima pokazivao da je protiv vakcina, da je "nebrojeno puta do sada mogao da se vakciniše da je hteo", te da bi njegovo prisustvo u Australiji kao "osobe visokog profila koja je uzor mnogima, izazvalo nemir i zabrinutost."\nNaveo je i da nije suština u Đokovićevim izjavama, već potezima.\n“Ne radi se samo o javnim izjavama podnosioca predstavke da se protivi vakcinaciji, već o činjenici da nije vakcinisan... u ovoj fazi pandemije. Otvoreno je da se zaključi da je mogao da se vakciniše da je želeo”, istakao je Lojd.\nPogledajte: Širenje korone u svetu\nOn je rekao da je članak BBC pokazao da je Đoković bio protiv vakcinacije i pre nego što su se pojavile vakcine i da nije čak ni neutralan po tom pitanju.\nNaveo je da Đoković ima istoriju ignorisanja pandemijskih mera.\n"Čak i kad je bio zaražen dao je intervju i fotografisao se, pri tom skinuvši masku", kazao je Lojd.\nOn je dodao da je ministar Hok „očigledno” bio svestan rizika koje predstavlja deportacija Đokovića, ali je verovao da će njegovo prisustvo „ohrabriti druge da se ugledaju na njega, a to bi Australijance dovelo u opasnost”.\n"Postoji zabrinutost da bi njegovo prisustvo, kao osobe visokog profila koja je u mnogim aspektima uzor svakako za mnoge ljude, u Australiji jače i aktuelnije predstavilo građanima njegove stavove protiv vakcinacije", istakao je Lojd.\nSudija Alsop je prekinuo vladinog advokata kako bi doveo u pitanje argument koji je izneo da Đokovićevo prisustvo u Australiji podstiče antivakserstvo i ima loš uticaj, pitajući ga kako je moguće da vlasti nisu razmišljale o posledicama ukidanja vize.\n"Bilo bi jasno svakom zdravom razumu da bi ukidanje vize izazvalo ogromnu uznemirenost i rizik od masovnih demonstracija i okupljanja velikog broja ljudi što bi dovelo do širenja virusa", kazao je Alsop.\nLojd je odgovorio da je to relevantno ali da nije bilo bitno prilikom odlučivanja.\nNaveo je da je srpski teniser postao "ikona antivaksera" i da je prilikom odlučivanja ministar Hok morao da razmisli kakvu bi ulogu imao njegov ostanak u tome da ljudi ne žele da se vakcinišu.\nJedan od Đokovićevih advokata Nikolas Vud je istakao da ministar Hok nije ni pročitao dokumentaciju koja potvđuje Đokovićev status, pravdajući se da "nije doktor".\nVud je istakao da bi Đokovićeva deportacija, zapravo, pojačala antivaksersko raspoloženje reagujući na stav ministra Hok da bi ostanak u Australiji srpskog tenisera podstaklo sentiment protivnika vakcinacije.\n"Ne moramo da dokazujemo da bi (ukidanje vize) doprinelo većem antivaskerskom raspoloženju nego ako Đoković ostane u Australiji", smatra Vud.\nOn je priznao da je Đoković pogrešio kada je dao intervju francuskim novinarima (18. decembra) iako je znao da je inficiran korona virusom.\nVud je, između ostalog, rekao da Đoković nikada nije rekao da se protivi vakcinaciji. On je dodao da srpski teniser ne predstavlja gotovo nikakav rizik od prenošenja korona virusa u Australiji zbog nedavne infekcije i dodatnih protokola oko Australijan opena.\nPročitajte i ovo: Šta podstiče antivakserske stavove?\nGde je bio Đoković tokom saslušanja?\nĐoković se nije obratio na saslušanju, koje je pratio iz kancelarije svojih branilaca.\nTokom saslušanja ispred Saveznog suda okupilo se nekoliko desetina ljudi koji su noseći srpske zastave iskazali podršku Novaku Đokoviću.\nPristalice Novaka Đokovića sa zastavom Srbije slušaju prenos sudskog ročišta u Melburnu, 16. januar 2022.\nAustralijski ministar i premijer o odluci\nMinistar Hok pozdravio je presudu suda.\n"Australijska imigraciona politika nas je održala sigurnima tokom pandemije i pomogla da imamo jednu od najmanjih stopa smrtnosti od korone na svetu, ali i jednu od najviših stopa vakcinacije. To je ključno za očuvanje integriteta naše zemlje i ostaće jaka uprkos pandemiji", kazao je Hok.\nOn je precizirao da je vakcinisano 91,6 odsto Australijanaca starijih od 16 godina, što je ovoj zemlji omogućilo da postepeno otvara međunarodne granice.\nHok je dodao da su “Australijanci podneli velike žrtve da bi došli do te tačke i Morisonova vlada je čvrsto posvećena zaštiti te pozicije, što australijski narod očekuje”.\nAustralijski premijer Skot Morison (Scott Morrison) pozdravio je odluku "da naše granice ostanu čvrste i Australija bezbedna".\nNa drugoj strani sveta, Aleksanadar Vuičić, predsednik Srbije čiji je Đoković državljanin, rekao je da je odluka o ukidanju vize prvom teniseru sveta politička i lov na veštice.\n"Oni misle da su tom odlukom ponizili Novaka Đokovića. Oni su ponizili sebe, a Đoković može uzdignute glave da se vrati u svoju zemlju i svakoga pogleda u oči", rekao je Vučić novinarima 16. januara i dodao da se posle sudske odluke na kratko čuo sa Đokovićem. Nije izneo detalje tog razgovora.\nNovak Đoković se vratio u sud službenim vozilom australijske vlade iz pritvorskog imigracionog hotela u Melburnu u kome je bio od petka večeri po centralnoevropskom vremenu, prativši ročište video linkom iz kancelarije svojih advokata, pod stražom dvojice službenika za imigraciju.\nĐoković je proveo četiri noći u imigracionom hotelu u blizini centra Melburna pre nego što je pušten prošlog ponedeljka kada je dobio sudski spor iz proceduralnih razloga protiv prvog poništavanja vize 5. januara.\nSudija Entoni Keli (Anthony Kelly) ga je u ponedeljak oslobodio nakon što je utvrdio da je odluka o ukidanju njegove vize po dolasku u Melburn bila nerazumna.\nMinistar Hok je blokirao vizu u četvrtak veče po srednjeevropskom vremenu po drugi put, posle čega je smešten u isti hotel u koji je prebačen po dolasku u Australiju.\nĐoković je odbio da se vakciniše protiv korona virusa i pokušao je da uđe u zemlju uz medicinsko izuzeće od pravila, koje mu je na samom početku izdala australijska nezavisna komisija, a koja obavezuju da svi učesnici i posetioci budu vakcinisani.\nRaspoloženje javnosti u Australiji\nPrema istraživanju koje objavljuje australijski "The Age", 71 odsto građana smatra da ne bi trebalo dozvoliti Đokoviću da ostane, uprkos njegovoj tvrdnji da je dobio medicinsko izuzeće od pravila da učesnici i posetioci moraju da budu vakcinisani.\nPripreme za turnir, koji počinje u ponedeljak i koji je Đoković ranije osvojio devet puta, zasenila je kontroverza oko Đokovićeve vize, njegov tretman od strane imigracionih zvaničnika i odnos vlade prema ovom slučaju.\nInače, kontroverze oko srpskog tenisera postala je politički osetljiva za premijera Skota Morisona u kampanji za izbore u maju.\nNjegova vlada je dobila podršku zbog oštrog stava o bezbednosti granica tokom pandemije, ali se suočila sa kritikama zbog postupanja sa Đokovićevim zahtevom za vizu.\nĐokovićevi teniski rivali komentarišu zbivanja\nĐokovićevi vodeći rivali postaju sve nestrpljiviji zbog neizvesnosti oko žreba i sveukupnom atmosferom u kojoj se našao njihov sport.\n"Iskreno, malo sam umoran od situacije jer samo verujem da je važno da pričamo o našem sportu, o tenisu", rekao je u Melburnu Španac Rafael Nadal, koji je izjednačen na 20 grend slem titula sa Đokovićem i Rodžerom Federerom.\n"Australijan open je mnogo važniji od bilo kog igrača. Ako konačno igra, u redu. Ako ne igra, Australijan open će biti sjajan... sa ili bez njega", dodao je španski teniser.\n"Malo sam umoran od situacije": Rafael Nadal na turniru u Parizu 11. juna 2021.\nNemac Aleksandar Zverev, treći igrač sveta, rekao je da je Đoković nepravedno tretiran i da je možda bio iskorišćen kao politički pion od strane australijskih vlasti, što je zvanična Kanbera demantovala.\n"Ovo očigledno nije dobro ni za koga, a posebno za njega. Ali, nemojte zbog ovoga dovoditi u pitanje njegovo nasleđe i dostignuća", rekao je Zverev.\n"Osvojio je 20 grend slemova. Još uvek ima najviše nedelja kao svetski broj 1. Još uvek ima najviše Masters titula“, dodao je nemački teniser.\n"Sve se ovo moglo izbeći, kao što smo svi radili, vakcinacijom“, rekla je španska teniska zvezda Garbinje Mugurusa tokom konferencije za novinare u subotu.\n"Svi su vrlo jasno znali pravila. Samo ih morate pratiti, i to je to. Ne mislim da je to tako teško", istakla je Mugurusa.\nBoris Beker, bivši najbolji teniser sveta koji je trenirao Đokovića od 2013. do 2016. godine, rekao je da ista odlučnost i tvrdoglavost koji podstiču Đokovića na terenu mogu biti i njegova slabost.\n„On je ulični borac. To je njegov mentalitet i to ga je učinilo velikim i tako uspešnim. Teško je to promeniti“, rekao je Beker u nedavnom intervjuu za BBC Sport.\nVrtoglava saga koja se odigrava u Australiji zbog Đokovićevog odbijanja da se vakciniše protiv korona virusa učvrstila je njegov imidž prkosne figure u muškom tenisu i učinila nesvesno od prvog igrača sveta novog heroja pokreta protiv vakcinacije. Stekao je novi, i sigurno neželjen, nadimak: ‘No-vax’, prenosi AP.


Tviter ograničava mogućnost odgovaranja na tvit – DIGITALNA DIPLOMATIJA\n12/08/2020 12/08/2020 by digi\nPosle Tviter oznaka kojima je ova kompanija označila naloge povezane sa određenim državama, uvedena je opcija u kojoj korisnici mogu da izaberu da li će dozvoliti da se odgovara na njihov tvit (eng. „reply“). Da li ova nova opcija i koliko – menja suštinu Tvitera?\nTestiranje nove opcije kompanija je započela u septembru prošle godine a putem zvaničnog bloga direktorke za memadžment proizvoda u kompaniji „Tviter“ Suzan Ksi u maju je obelodanjeno da se ista testira. Juče se gospođa Ksi opet obratila na ovu temu sa potvrdom da je nova opcija dostupna svim korisnicima platforme. Sve što treba da uradite jeste da pre nego tvitovanja odaberete jednu od ponuđenih opcija za odgovore – svi, samo oni koje korisnik prati ili samo oni koje je korisnik pomenuo u tvitu.\nU obrazloženju gospođe Ksi navodi se da je nekada ljudima prijatnije da pričaju o nečemu kada mogu da odaberu ko može da odgovori, dodajući da je Tviter video kako ljudi mogu da koriste podešavanja tokom razgovora na način na koji to ranije nije bilo moguće, a sve u cilju da neželjeni komentari ne budu na putu smislenom razgovoru.\nKako nam se iz dostupnih informacija čini, Tviter se vodio mišlju da sve više ljudi želi da ima kontrolu nad konverzacijama koje započinju odnosno u kojima će učestvovati. Svedoci smo da se tokom diskusija na određeni tvit dešava da se u isti uključe trolovi, ljudi sakriveni iza lažnih profila, koji daju zlonamerne, uvredljive i komentare mrženje (uprkos činjenici da se putem novih Tviter algoritama njihova vidljivost smanjuje odnosno krije). Naročito se ovo odnosi na zvanične naloge stranih država i uopšte naloge koji su zanimljivi sa stanovišta digitalne diplomatije.\nMeđutim, postavlja se pitanje da li se ovim, kao što je svojevremeno bio slučaj sa omogućavanjem postavljanja multimedijskih sadržaja (fotografije, video, linkovi …) u tvitove menje sama srž ove društvene mreže i da li se ovom izmenom dovodi u pitanje i jedno od najvažnijih demokratskih i ako hoćete civilizacijskih tekovina ove društvene mreže, da se građani mogu direktno obraćati predstavniku svoje, odnosno druge države i od istog očekivati odgovor.\nJedno je sigurno, radi se o radikalnoj promeni i sa pažnjom ćemo pratiti kako će javna i digitalna diplomatija na nju odgovoriti.\nLeave a Comment on Tviter ograničava mogućnost odgovaranja na tvitdigitalna diplomatija, diplomatija, Društvene mreže, Tviter, vesti\nDigitalna diplomatija Hrvatske 2016


Rekapitulacija druge sezone Besjeda o obrazovanju - INŠKOLA\nRekapitulacija druge sezone Besjeda o obrazovanju\nRekapitulacija druge sezone Besjeda je finalna epizoda u ovoj sezoni. Jasna Kovačević je u ulozi moderatorke i učesnice i razgovarala je sa članovima Upravnog odbora COI Step By Step-a, Ivanom Zečević, Larisom Halilović, Nerzukom Ćurkom, Namirom Ibrahimovićem i sa Izvršnim direktorom Centra, Nedimom Krajišnikom.\nLarisa Halilović je kazala da je ključno da sagledamo gdje se uklapa emocionalna i socijalna inteligencija kada je u pitanju digitalna transformacija, koju mi još nismo savladali.\nNa temu mentalnog zdravlja Ivana Zečević je govorila o kapacitetu učenika za online nastavu, pogotovo u osnovnim školama, te frustracije, anksioznost i stres koji su se nagomilali u djeci je nešto čime moramo da se bavimo. Spomenula je i činjenicu da se kao društvo nismo pozabavili tugovanjem, tokom pandemije su skoro svi izgubili nekog bližnjeg i emocionalni teret koji gubitak bližnje osobe nosi sa sobom je teret kojim se moramo baviti kako bismo sačuvali mentalno zdravlje.\nNamir Ibrahimović je rekao da „online nastava koja se sprovodila kod nas nije usklađena sa nastavnim programom“, te da smo je koristili samo onoliko da riješimo neke svoje probleme. Spomenuo je činjenicu da su nastavnici umorni, pa čak i oni koji su uložili minimalno napora i organizacija nastave će i ovog septembra da zakaže.\nU kontekstu prilike da alate koji nam nudi digitalna transformacija iskoristimo na pravi način Nerzuk Ćurak je ocijenio kao neuspješnu priliku. „Spoznaja vještina koje vode do adekvatnog rezultata, recimo polaganja ispita, a bez ulaganja truda se u online sferi radikalizirala“ kazao je Nerzuk. Govoreći o svom iskustvu razgovora sa studentima/cama, strašno je do kolikog stepena otuđenja i nedostatka međusobne komunikacije je pandemija dovela, gdje studenti nisu imali nikakve informacije o svojim kolegama/icama.\nNedim Krajišnik je govorio o zajednici i utočištu koji COI Step By Step nudi zajednici nastavnika/ica i koju će kontinuirano da nudi i gradi dok god ova organizacija postoji. Njemu je Besjeda ubila sujetu u sebi samom koja je strašno prisutna u obrazovnim krugovima. Zahvalio se podršci i pomoći od strane Upravnog odbora koju ima od trenutka kada je Radmila Rangelov Jusović preminula.\n„Besjeda je učinila da sa ljudima koji znaju puno o obrazovanju, razgovaram o obrazovanju“ rekao je Namir Ibrahimović.\nOvom epizodom je završena druga sezona Besjeda o obrazovanju, pogledajte kratak pregled najbitnijih momenata iz ove sezone. Zahvaljujemo se svima koji su nas gledali, slušali i podržali.\n0 responses on "Rekapitulacija druge sezone Besjeda o obrazovanju"


Privilegovani proizvođači • Operator za obnovljive izvore energije i efikasnu kogeneraciju\nINFO: Privilegovani proizvođač električne energije, u smislu Zakona o korištenju obnovljivih izvora energije i efikasne kogeneracije (”Službene novine Federacije BiH”, br. 70/13 i 5/14) (Zakon), je kvalifikovani proizvođač koji ima pravo da se od njega po garantovanim cijenama otkupe ukupne količine proizvedene električne energije tokom unaprijed utvrđenog perioda.\nStatus privilegovanog proizvođača može dobiti imalac Dozvole za rad – licence za obavljanje djelatnosti proizvodnje električne energije, kojem je, u skladu sa članom 20. stav (2) Zakona, utvrđen status kvalifikovanog proizvođača.\nZahtjev za dobijanje statusa privilegovanog proizvođača, kvalifikovani proizvođač podnosi Operatoru za OIEiEK uz odgovarajuće dokaze u skladu sa pozitivnim zakonskim propisima koji regulišu datu oblast.\nKvalifikovani proizvođač koji je, rješenjem Operatora za OIEiEK, stekao status privilegovanog proizvođača, ima pravo da sa Operatorom za OIEiEK zaključi ugovor o otkupu ukupnog iznosa ili dijela proizvedene električne energije u postrojenjima koja koriste obnovljive izvore energije i efikasnu kogeneraciju.\nUgovor o otkupu električne energije proizvedene iz postrojenja OIEiEK znači ugovor potpisan između Operatora za OIEiEK i privilegovanog proizvođača.\nStandardni model ugovora za otkup električne energije\nNapomena: Operator za OIEiEK trenutno provodi aktivnosti na utvrđivanju činjeničnog stanja, te će po utvrđivanju istoga, u skladu sa članom 24. Zakona, spisak proizvođača koji su status privilegovanog proizvođača stekli nakon funkcionalne uspostave Operatora za OIEiEK, što skorije, učiniti dostupnim na internet stranici Operatora za OIEiEK.


Klimatske promjene mogle bi teško pogoditi banke u eurozoni – Bankar.me\nBanke u eurozoni mogu očekivati veće gubitke ako se ne ublaže klimatski rizici, a najveći će biti u zemljama s učestalim prirodnim katastrofama, pokazala je u srijedu studija Evropske centralne banke (ECB).\nECB je sproveo simulaciju u više od 1.600 banaka u eurozoni kako bi utvrdio kako bi se nosile s posljedicama učestalih prirodnih katastrofa zbog klimatskih promjena i s uvođenjem mjera koje bi trebale smanjiti emisije štetnih gasova.\nSimulacija je pokazala da bi izgledi za probleme u servisiranju kredita porasli sedam posto u sljedećih 30 godina ako se ništa ne preduzme kako bi se ograničile klimatske promjene.\nRegije na jugu Evrope u tom bi slučaju vjerovatno bile više izložene riziku požara dok bi istočnoj i centralnoj Evropi prijetila sve veća opasnost poplava, napominje ECB.\nPritom su banke u zemljama poput Grčke, Kipra, Portugala, Španije i Malte znatno više izložene kompanijama kojima bi učestale prirodne katastrofe mogle prouzrokovati velike gubitke od onih u ostalim zemljama, ali i u poređenju s prosjekom eurozone, utvrdio je ECB.\nVećina je pak zemalja u podjednakoj mjeri izložena riziku negativnog uticaja mjera smanjenja štetnih emisija na velike zagađivače.\n“Evropske su zemlje podjednako izložene tranzicionom riziku kada se posmatraju kompanije u sličnoj poziciji … ali samo je nekoliko zemalja vrlo ranjivo na velike fizičke rizike”, zaključuje se u izvještaju ECB-a.\nKompanije kojima bi mjere smanjenja emisije štetnih gasova mogle izazvati gubitke koncentrisane su u sektorima poput poljoprivrede, rudarstva, proizvodnje struje i plina, vodosnabdijevanja i zbrinjavanja otpada, pokazala je studija.\nU zemljama sjeverne i centralne Evrope udio kompanija s velikom emisijom štetnih gasova iznosi od 20 do 50 posto dok je njihova izloženost kompanijama kojima bi prirodne katastrofe mogle nanijeti veliku štetu jako ograničena, u većini slučajeva na oko pet posto.\nKompanije izložene prijetnji prirodnih katastrofa uglavnom su koncentrisane na jugu Evrope, ističe ECB.\nAutori studije zaključuju da su kratkoročni troškovi ‘zelene’ tranzicije gotovo zanemarivi u poređenju s onima neobuzdanih klimatskih promjena u srednjoročnoj i dugoročnoj perspektivi.\nPOJMOVIBanke u eurozoni klimatske promjene\nPrevious Nema plate za nevakcinisane\nSljedeći Direktori najvećih kompanija na svijetu koji prodaju dionice svojih firmi (infografika)


Iran: Članu nuklearnog pregovaračkog tima pet godina robije - 04.10.2017, Sputnik Srbija\nIran: Članu nuklearnog pregovaračkog tima pet godina robije\nIranske vlasti osudile su člana iranskog tima za pregovaranje o nuklearnim pitanjima na pet godina zatvora, javlja Rojters, pozivajući se na privatnu iransku... 04.10.2017, Sputnik Srbija\nIranske vlasti osudile su člana iranskog tima za pregovaranje o nuklearnim pitanjima na pet godina zatvora, javlja Rojters, pozivajući se na privatnu iransku agenciju Tasnim.\nTasnim i neki drugi iranski mediji navode da je reč o iransko-kanadskom državljaninu Abdulrasulu Dori Esfahaniju, za koga tvrde da možda poseduje pasoše još nekih zemalja.\nMediji u Iranu su prošle godine objavili da je nuklearni pregovarač sa dvojnim državljanstvom uhapšen nakon što je optužen da je neprijateljima te zemlje pružao osetljive ekonomske informacije.\nU maju je zvaničnik iranskog sudstva Golamhusein Mohseini Edžei rekao da je jedan član pregovaračkog tima, koji se suočava sa optužbama za špijunažu, osuđen na zatvorsku kaznu, ali je dodao da ne može da pruži više detalja.\n„Taj slučaj je revidiran pred Apelacionim sudom, i petogodišnja zatvorska kazna je potvrđena“, navodi Tasnim, pozivajući se na neimenovani „obavešteni izvor“.\nInače, ta iranska agencija je jula 2016. prenela da je uhapšen član iranskog pregovaračkog tima koji je bio nadležan za bankarska pitanja tokom pregovora.\nBezbednosni zvaničnici su uhapsili više biznismena, uključujući iranske, koji imaju američko, evropsko ili kanadsko državljanstvo, a u okviru mera povodom „zapadnog infiltriranja“, navodi Rojters.\nIran je sa SAD i još pet svetskih sila 2015. postigao sporazum koji je doveo do ukidanja većeg dela međunarodnih sankcija protiv Irana u zamenu za ograničenje nuklearnog programa Teherana, a potencijalo opuštanje odnosa sa Zapadom uznemirilo je iranske konzervativce, napominje britanska agencija.


Autor E.H. - Objavljeno 2017-07-15 19:01:00\nKompanija, dakle, ima godišnje prihode otprilike dvostruko veće od ukupnog Bruto-društvenog proizvoda Bosne i Hercegovine, piše BiznisInfo.\nKompanija ulaže ogromna sredstva u inovacije i nove tehnologije. U ove svrhe je 2015. godine uložila oko 1,5 milijardi eura, čime je svrstana na 96. mjesto najvećih svjetskih investitora u istraživanje i razvoj. CRRC je stoga zaslužan za neke od najvažnijih inovacija u oblasti željezničkog saobraćaja.\n#kineskidiv #ulaganje #bih


Upotreba GSM-kodova u praksi\nKodovi koji slede u narednim redovima se mogu jednokratno uneti u mobilni telefon kao bilo koji broj telefona ili se mogu uneti i snimiti u imeniku, kao što je opisano u prethodnom članku. Kod se u GSM-mrežu prenosi tek kada se, nakon unosa odgovarajuće sekvence koda, pritisne taster za uspostavljanje veze (zavisno od uređaja: taster sa slušalicom, OK-taster…). Radi bolje čitljivosti naredni kodovi su pisani sa razmacima. Ovi razmaci se ne unose prilikom unosa sekvence koda u mobilni telefon.\nSledeći primer pokazuje kako se vrši promena starog PIN-a u novi: * * 04 * stari PIN * novi PIN * novi PIN # To bi u konkretnom slučaju izgledalo ovako: * * 04 * 0000 * 9999 * 9999 # [taster za uspostavljanje veze] Na ovaj način bi se umesto dosadašnjeg PIN-a 0000 uprogramirao novi PIN 9999.\nKoje GSM-kodove možete upotrebiti u praksi, na žalost, zavisi od različitih faktora. Kao prvo, vaša GSM-mreža mora da razume određeni kod, jer ne podržavaju sve mreže mrežne kodove koji su predviđeni GSM-standardom. Ipak, manje-više svaka moderna mreža podržava praktično sve kodove koji u praksi zaista imaju smisla.\nDrugo, i od aktuelnosti softvera vašeg mobilnog telefona i starosti vaše SIM-kartice zavisi koje funkcije ćete moći da koristite.\nI treće, upravljački softver vašeg mobilnog telefona mora umeti da izlazi na kraj sa kodovima. Naime, neki modeli mobilnih telefona ne šalju uopšte ili bar ne u potpunosti kodove u mrežu, dok drugi pokušavaju sami da interpretiraju kodove praveći pritom greške. Zato vam u praksi ne preostaje ništa drugo nego da sami isprobate koji kodovi funkcionišu sa vašim mobilnim telefonom, vašom SIM-karticom i vašom mrežom mobilne telefonije. Ovaj mali trud se svakako isplati, jer se upotreba mobilnog telefona ovim trikovima često može inteligentno unaprediti i prilagoditi vašim specifičnim potrebama.


BEOGRAD, Kompanija IGB Automotive iz Inđije potpisala je sa Vladom Srbije i Agencijom za strana ulaganja i promociju izvoza (SIEPA) ugovor o dodjeli novih podsticajnih sredstava za izgradnju novog proizvodnog pogona u Inđiji, koji će zaposliti više od 500 novih radnika.\nU pogon će biti uloženo najmanje 4,5 miliona evra, a proizvodiće se grijači za automobilska sjedišta, grijači za volane i senzori za okupiranost sjedišta, saopštila je SIEPA.\nTu kompaniju je 2007. godine osnovala kompanije I.G.Bauerhin GmbH iz Njemačke, a bavi se proizvodnjom grijača za sjedišta, grijača za volane, senzora za okupiranost sjedišta automobila, kablova za grijače sjedišta i električnih kontrolnih jedinica.\nI.G.Bauerhin GmbH posjeduje sveobuhvatnu tehnologiju grijača za automobilska sjedšta i senzora za zauzeće sjedišta, kao lider u oblasti pomenute proizvodnje omogućava svojim kupcima visok kvalitet proizvoda prema postavljenim standardima autoindustrije: ISO/TS 16949, kao i standardima ISO 140001 i OHSAS 18001.\nNa teritoriji Srbije kompanija ima svoju proizvodnu jedinicu koja ujedno predstavlja i prvu po veličini, broju zaposlenih i ostvarenoj realizaciji u Bauerhin grupi.\n“Danas kompanija IGB Automotive u Inđiji ima više od 1.500 zaposlenih i proizvodi više od 16 miliona proizvoda godišnje. Proizvodno-tehnološki proces, pored već postavljenog standarda autoindustrije ISO/TS 16949, od kraja novembra 2015. godine posluje u skladu i sa zahtjevima standarda ISO 14001 i OHSAS 18001”, rekao je generalni menadžer kompanije Dalibor Berić.\nPrema njegovim riječima, buduća investicija novog proizvodnog pogona kompanije iznosiće najmanje 4,5 miliona evra, čime će ta kompanija i dalje ostati na listi kompanija sa najvećim brojem zaposlenih. Tanjug\nTagovi: dalibor bericigb automotiveindijainvesticijasiepa


SVET KOMPJUTERA - PHONE ZONE - RedZone Map\nPlanirate posetu Parizu, Londonu, Njujorku, Malmeu, Berlinu, Baltimoru ili nekoj drugoj poznatoj urbanoj destinaciji u inostranstvu. Voleli biste da vaš odmor protekne lepo i nikako ne biste želeli da vas drugari iz Somalije, Iraka i Pakistana iznabadaju, opljačkaju ili siluju samo zato što ste bili radoznali i odšetali u neki kvart koji zaobilazi i lokalna policija? Takođe želite da izbegnete delove grada gde je neko podmetnuo požar ili gde masa demonstrira uz uništavanje imovine? Instalirajte RedZone Map aplikaciju i opušteno putujte.\nRedZone Map se popunjava i apdejtuje na dva načina: administratori sistema na mape ubacuju verifikovane (od strane lokalnih vlasti) incidente, kakvi su, na primer, teroristički napadi, požari, oružane pljačke, ubistva ili drugi krupniji događaji. Za označavanje dešavanja manjeg intenziteta i obima, u teoriji, odgovorni su korisnici aplikacije, koji u skladu sa svojim saznanjima mogu da popunjavaju mapu. Prikaz incidenata na mapi se može filtrirati i odrediti da se prikazuju samo oficijelni raporti, ukoliko iz nekog razloga nemate poverenja u crowdsourcing i dobre namere drugih korisnika.\nZa razliku od nekih drugih aplikacija ovog tipa, pre svega No-Go Zone Premium, RedZone Map je potpuno besplatan program. S obzirom da se tek pojavio, još uvek ga ne koristi veliki broj ljudi, što umanjuje njegovu upotrebnu vrednost.


FBiH: 270 novozaraženih koronavirusom – TVSA.BA\nNaslovna/Vijesti/Bosna i Hercegovina/FBiH: 270 novozaraženih koronavirusom\nSrijeda, 23 Septembra 2020, 12:40\nZavodu za javno zdravstvo Federacije BiH u protekla 24 sata prijavljen je 1.591 uzorak, od kojih je 270 pozitivno na SARS-CoV-2.\nDo sada je testirano 149.037 uzoraka, a SARS-CoV-2 je potvrđen kod 16.879 osoba.\nZaključno s današnjim danom, u Federaciji BiH izliječena su 12.523 pacijenta, a u protekla 24 sata oporavak je zabilježen kod 180 pacijenata. Trenutno je aktivno 3.880 slučajeva pozitivnih na SARS-CoV-2.\nUIOBiH - Pad naplate prihoda od indirektnih poreza\nFejzić za TVSA: Mladi su zainteresovani za prepoznavanje korupcije


Reno priznao nameštanje, Brijatore podneo ostavku Auto moto sport Vest Srbija Sport\nU kratkom saopštenju Renoa navodi se da su zbog tog skandala ostavke podneli direktor tima Flavio Brijatore i izvršni direktor Pet Simonds. Do saslušanja pred članovima Saveta Međunarodne automobilističke federacije (FIA), koje će biti održano 21. septembra u Parizu, iz Renoa se više neće oglašavati tim povodom.\nSkandal je izašao na videlo kada je prošle nedelje bivši vozač Renoa Brazilac Nelson Pike optužio čelnike francuskog tima da su namestili prošlogodišnju trku za Veliku nagradu Singapura. Pike tvrdi da su mu čelnici ekipe naredili da u krivini broj 17 izleti sa staze i udari u zaštitnu ogradu, kako bi trka bila usporena izlaskom bezbednosnog automobila.\nOn je to uradio, a na kraju je trijumfovao njegov klupski kolega Fernando Alonso, koji je zahvaljujući usporavanju trke anulirao zaostatak za vodećima i kasnije ih pretekao.\nPredsednik FIA Maks Mozli je nakon te izjave ponudio Pikeu imunitet ukoliko kaže punu istinu.\n- Rekao sam mu da protiv njega neće biti vođen nikakav postupak ukoliko nam kaže šta se zaista dešavalo na toj trci. Veoma je važno da utvrdimo punu istinu, jer su optužbe veoma ozbiljne. Nameštanje trke i ugrožavanje života vozača, stjuarta ili gledalaca su krivična dela - rekao je Mozli.\nReno je u međuvremenu optužio Pikea i njegovog oca, trostrukog prvaka sveta Nelsona Pikea, za lažne optužbe i pokušaj ucene i najavio tu\_bu protiv brazilskog vozača.\nPike je u avgustu dobio otkaz u Renou, nakon što u ovoj sezoni nije osvojio nijedan bod u šampionatu sveta. Nakon današnjeg priznanja Renoa da je trka u Singapuru bila nameštena, francuskom timu, prema pravilniku FIA, preti isključenje iz šampionata sveta.\nTanjug - 15:03 16/09/2009\nPiquet(01:43 26/03/11) - razumem nelsinja i meni tako svasta rade na poslu vec trinaest godina ali u srbiji nemas FIA u pa da se nekom pozalis na svog gazdu...samo napred piquet pravda mora pobediti\nelf(01:43 26/03/11) - kreteni su mozda unistili i alonsu karijeru.


Hajduk nije slučajno lider Super lige – Nadlanu.com\nHajduk nije slučajno lider Super lige\nnadlanu Objavljeno 16. sep 2011. / 12:20:26 0\nNOVI PAZAR/KULA, 16. septembra 2011. godine. (Beta) – Napadač Hajduka Sead Hadžibulić ocenio je da Kuljane u petom kolu očekuje najteža utakmica u dosadašnjem delu Super lige Srbije, ali da njegov tim ima šansu za pozitivan rezultat na gostovanju beogradskom Partizanu.\n“Priprema za meč sa crno-belima je malo drugačija u odnosu na ranije rivale, a najbitinije je da iskoristimo pozitivnu tremu i ostanemo hladnih glava. Respektujemo šampiona, ali nema nikakvog straha, pa očekujem ravnopravnu borbu”, rekao je Hadžibulić radiju Sto plus.\nDvadesetosmogodišnji Novopazarac je dodao i da će Hajduk pokušati da iskoristi trenutnu krizu prvaka države, koga muče i povrede nekih prvotimaca.\n“Partizan je malo poljuljan neuspesima u Evropi i nekim slabijim partijama na domaćoj sceni, a imaju problema i sa povredjenim igračima. Sigurno je da će pokušati da pobedom protiv nas postave stvari na svoje mesto, ali imamo i mi svojih aduta”, kazao je Hadžibulić.\nUtakmica izmedju Partizana i kulskog Hajduka igra se u subotu od 20 časova.


VIDEO POZIVI PORASLI 500 PUTA Ogroman skok upotrebe softvera za rad na daljinu\nKompanije Gugl, Majkrosoft i Zum stavljeni su na test zbog svojih programa koji su u poslednjih nekoliko dana postali preopterećeni, otkako su kompanije i škole počele da rade od kuće zbog korona virusa, piše portal Startit.\nKarantini, veliki broj otkazanih događaja i rad od kuće učinili su da potražnja za softverima koji omogućavaju video pozive i ćaskanje bude još veća. Majkrosoft tim je izjavio da je od kraja januara korišćenje opcije video poziva, onlajn sastanaka i poziva u Kini poraslo za 500 puta, dok je u Americi zabeležen porast od 50 puta.\nUpotreba aplikacije Zum (Zoom) je povećana za više od 30 procenata, prema podacima kompanije Productiv, koja pomaže ostalim firmama da prate kako zaposleni koriste softver, navodi portal.\nU Italiji su aplikacije kao što su Hangouts i Clašroom bile najčešće preuzimane aplikacije u poslednjih nekoliko nedelja. Jedna nedelja u februaru je u Italiji zabeležena kao nedelja u kojoj je skinut najveći broj poslovnih aplikacija ikada. Slično je bilo i u Kini gde je broj skidanja aplikacija za sastanke i obrazovanje značajno porastao.\nIako je potražnja porasla, većina softvera je i dalje besplatna za upotrebu, štaviše Zum je ukinuo vremensko ograničenje za video pozive u Kini, kao i za škole u Japanu, Italiji i Americi.\nJedan od čelnika Zuma navodi da su se postepeno pripremali za porast korisnika i da rade sve što je moguće da osiguraju njihove data centre i obezbede potpunu podršku korisnicima.\n"PORUKA ZA MENADŽERE - OSTANITE PRIBRANI" Ovo su pravila kojima možete sačuvati biznis\nZbog epidemije, od 12. marta u grupnim razgovorima na Viberu može da učestvuje deset korisnika, dok je do sada moglo da ih bude pet. Čelnici kompanije su želeli da tako pomognu velikim porodicama i kompanijama da lakše odravaju kontakt na daljinu.\nKompanije kao što su Fejsbuk i Tviter su već poslali svoje zaposlene da rade od kuće, a Harvard je prvi put u istoriji izdao molbu studentima da napuste kampus u roku od pet dana i upute se svojim kućama.\nMERE PROTIV ŠIRENJA VIRUSA "Epl" traži od zaposlenih da rade od kuće\nI EVROPSKA CENTRALNA BANKA SE UPLAŠILA VIRUSA U ponedeljak će 3.700 zaposlenih raditi od kuće\nPredstavnici Nacionalnog udruženja ugostitelja Hrvatske predali su u petak ministru finansija Zdravku Mariću predloge za pomoć toj delatnosti tokom korona krize, među kojima je niži PDV, bolja dostupnost finansiranja, te ukidanje parafiskalnih nameta, saopštili su iz ove asocijacije.\nPortugalska Vlada povećaće udeo u posrnulom avio-prevozniku TAP, sa sadašnjih 50 na 72,5 odsto, najavio je ministar finansija Žoao Leao, a za to će izdvojiti 55 miliona evra.


DONACIJA DRŽAVE: Centar za socijalni rad u Kučevu dobilo novo sanitetsko vozilo — TPKNEWS\n03:10 - 06/04/2020\nNaslovna/VESTI/LOKALNE VESTI/DRUŠTVO/DONACIJA DRŽAVE: Centar za socijalni rad u Kučevu dobilo novo sanitetsko vozilo\nDONACIJA DRŽAVE: Centar za socijalni rad u Kučevu dobilo novo sanitetsko vozilo\nCentru za socijalni rad u Kučevu dodeljeno je novo sanitetsko vozilo, marke „FIAT“ tip „DUCATO“, sa svom potrebnom medicinskom opremom, koje će se koristiti za potrebe Ustanove za zbrinjavanje odraslih i starih lica, koja posluju u sastavu ovog centra.\nPrema rečima ministra za rad, zapošljavanje, boračka i socijalna pitanja, Zorana Đorđevića, ovo je samo deo onoga što Vlada Srbije ima u planu za opštinu Kučevo, kao i za druga mesta na terioriji naše zemlje.\nKako je naveo, vodeći se politikom predsednika Aleksandra Vučića svi delovi naše zemlje moraju da budu jednako razvijeni, kako bi svi građani, bez obzira u kom delu države žive, imali jednake mogućnosti i uslove života.\n„Prilikom prethodne posete obećao sam da će ova opština dobiti novo vozilo. Imajući u vidu vanredno stanje u našoj zemlji, nastalog usled pojave virusa COVID-19, želeli smo da ovo vozilo što pre stigne, kako bi naši najstariji, koji su trenutno i najugroženiji, imali još bolju zaštitu. Još jednom napominjem, da država brine o svim svojim građanima i apelujem na one najstarije da slušaju instrukcije predsednika Vučića, Vlade Srbije i lekara i da veruju svojoj državi, a mi ćemo njihovo poverenje opravdati i obezbediti sve što im je potrebno“, rekao je ministar.\nĐorđević je istakao i da će opština Kučevo uskoro dobiti novi Centar za socijalni rad, za čiju je izgradnju opština već odredila lokaciju, a koju Ministarstvo sprovodi kroz projekat „Osnaživanje centara za socijalni rad na teritoriji Republike Srbije“, u saradnji sa UNOPS-om, a takođe u planu je i adaptacija i rekonstrukcija Doma za stara lica.\nUKUPNO 457 ZARAŽENIH: U Srbiji još jedna žrtva i 73 novoobolelih od korona virusa


Vrednost projekata na železničkoj infrastrukturi, koji će ove godine početi da se rade, iznosi oko 1,3 milijarde evra, što je oko šest puta više nego što je prethodne godine uloženo u modernizaciju pruga. Koliko novca će biti upotrebljeno od onoga što je obezbeđeno, ostaje da se vidi na kraju godine. Najveća investicija je modernizacija pruge Beograd– Budimpešta na kojoj bi vozovi trebalo da se kreću brzinom od 200 kilometara na sat. Izgradnja deonice od Novog Sada do Subotice trebalo bi da počne krajem godine, najavljuju u preduzeću „Infrastruktura železnica Srbije”. Za tih 108 kilometara potpisan je komercijalni ugovor vredan 943 miliona evra, a gradiće je isti kineski konzorcijum koji već gradi i deo između Beograda i Stare Pazove. Deonicu između Stare Pazove i Novog\nOd sledeće godine bez zabrane zapošljavanja u javnom sektoru\nZabrana zapošljavanja u javnom sektoru, koja se primenjuje već šestu godinu, najverovatnije će biti ukinuta krajem ove godine. Planirano je da se od 2020. godine primenjuje novi mehanizam zapošljavanja u celom javnom sektoru, prema takozvanim kadrovskim planovima, nezvanično saznaje „Politika”. To znači da vladina Komisija za davanje saglasnosti za novo zapošljavanje neće više davati zeleno svetlo za popunjavanje svakog pojedinačnog radnog mesta. Ubuduće će samo odobravati plan zapošljavanja u određenom državnom organu. Služba koja ima potrebu za popunjavanjem određenog broja radnih mesta sačiniće plan, koji će potom predati nadležnom ministarstvu, a ono potom zatražiti saglasnost Vlade Srbije. Kadrovski planovi su, inače, ranije postojali u ministarstvima i državnim organima, što\nDržavni službenici napredovaće po učinku\nPristupačnost, smirenost, ljubaznost, otvorenost, posvećenost, istrajnost, preduzimljivost, objektivnost – neke su od osobina koje treba da krase državne činovnike i njihove šefove. One će biti jedan od kriterijuma pri ocenjivanju, 20.000 državnih službenika, koje je počelo ovog meseca i trajaće do kraja godine. Rad državnih službenika biće vrednovan na osnovu kompetencija, a napredovaće na osnovu učinka. Procenjivaće se način na koji državni službenik upravlja informacijama, zadacima i ostvaruje rezultate, da li ima orijentaciju ka učenju i promenama. Kada je reč o rukovodiocima ceniće se i savesnost, posvećenost, lični integritet, način na koji upravljaju ljudima. Ovo je predviđeno Uredbom o vrednovanju radne uspešnosti državnih službenika. U Ministarstvu državne uprave i lokalne


Shvatite Feng Shui stepenica u vašoj kući\nFeng Shui stepenica u vašoj kući\nTyler Stableford / Getty\nStubište - bez obzira na dom ili u kancelariji - ima malo izazovne reputacije feng šui. Zašto bi se stepenište smatralo lošim feng šuiima? Pa, jednostavnim rečima, stepenište ima energiju konstantnog kretanja nagore i navoja, tako da obično stvara nezgodan kvalitet energije.\nMeđutim, ovo je vrlo općenita izjava jer postoje sigurnije i lošije feng shui stepenice, sve u zavisnosti od njihovog dizajna, materijala, kao i određene lokacije unutar feng shui energetske mape (nazvane bagua ) vašeg doma ili kancelarije. Ako ste zabrinuti za mogući loš feng shui vašeg stepeništa, važno je znati da uvek možete da primenite dobre feng šui savete i balansirate energiju stepeništa.\nOvde su najgori feng shui lokacije za stepenište, kao i neki praktični feng shui saveti koji će vam pomoći u stvaranju bolje energije.\nStubišta imaju izazovni "status" u feng shui-u . Gotovo toliko loše kao kupatilo, ali ne toliko loše. Da biste razumeli feng shui suštinu ove izazovne reputacije, pokušajte da osetite energiju stepeništa tako što ćete provesti malo vremena blizu nje. Budite potpuno mirni i pokušajte da osjetite svoju energiju. Osećat ćete uznemirujući kvalitet energije , konstantno pokretanje gore-dole koji se malo razlikuje u zavisnosti od dizajna i lokacije stubišta. To ne znači da su stepeništa ... Pročitajte više\nStubište u centru kuće ili kancelarije nije idealan feng shui. Negativni efekti središnjeg stepeništa su jači u kući nego u poslovnom prostoru. Međutim, kao i uvek sa feng shui aplikacijama, ima mnogo detalja koje treba uzeti u obzir, a centar stubište nije izuzetak. Imanje stepeništa u centru može imati vrlo ... Pročitajte više\n3 Feng Shui savjeti za stubište u centru kuće\nAko imate stepenište u centru svog doma ili kancelarije - bez obzira na dizajn, materijale i boje - možda biste želeli da potražite određene feng shui lekove kako biste uravnotežili njegovu energiju. Po pravilu, stepenište u centru nije dobar feng shui i treba mu malo pažnje i pažnje. Kada radite na stvaranju dobrog feng shui-a u svom domu, uvek izaberite lekove koji rade sa vašim kućnim dekorom, koji olakšavaju vizuelno i logično (da, feng shui može biti vrlo logičan!) Ne idite na feng shui lekove koje radite. Pročitajte više\nGlavna vrata se nazivaju "Usta Chi" u feng shui-u , jer ovako kuća upija svoju potrebnu Chi ili energijsku hranu. Kada se stepenište direktno okreće glavnim vratima, energija feng shui brzo se brzo spušta na niži ili na viši sprat, ostavljajući glavnu podu bez hrane za feng shui. Međutim, ovo je vrlo ... Pročitajte više\nKako poboljšati Feng Shui energiju stepeništa\nStubište samo po sebi nije loš feng shui. Morate imati stepenište u kući sa nekoliko nivoa, zar ne? Feng shui briga sa stepenicama je da stepenište obično stvara kvalitet energije koja je uznemirujuća. U zavisnosti od strujnog toka određenog doma - kako je određeno njenim planom ploče - ova uznemirujuća energija se lako rasprostira širom kuće. Kada pokušavate da pristupite feng shuiju određenog stepeništa, pogledajte dva faktora ... Pročitajte više\nDa li su bijele kuhinjske ormariće bujne ili savremene?\nKako sačuvati i skladištiti vojne uniforme


I pčelar i travar - POLJOPRIVREDNIK specijalizovani list za selo\nDatum kreiranja petak, 08 februar 2019 14:14\n* Zanate je nasledio od oca i dede, ali ih stalno usavršava i ističe da bez dobrog marketinga nema uspeha u poslu\nKada je nekome deda pčelar, a otac travar i pri tome su obojica zapisivali ono što rade i iskustva koja su stekli, onda nije neobično da unuk krene stopama i jednog i drugog, odnosno da ljubav prema pčelama i lekovitom bilju spoji u jedan posao. Upravo to je uradio Bojan Stanković iz Zvečke kraj Obrenovca i koliko god se njegov izbor čini očiglednim bili su potrebni veliki rad, zalaganje i znanje da bi se od tog posla živelo i izdržavala brojna porodica. Danas Stanković ima 100 košnica, proizvodi med i brojne preparate za negu i lečenje organizma. Uz pomoć roditelja, supruge i najstarijeg od četiri sina, koji se već polako uključuje u posao, uspeva sve da plasira, a razmišlja i o proširenju proizvodnje.\n- Ovim poslom počeo sam da se bavim pre 10 godina kada sam se suočio s ličnim problemima i u poslu sam našao utehu. Pčelarstvo ima dugu tradiciju u našoj porodici, iako se otac zbog lošeg ikustva s pčelama nije bavio njime. Međutim, mnogo su mi pomogli njegovi spisi koje je pravio sakupljajući i proučavajući lekovito bilje. Zahvaljujući tome stvorio sam široku lepezu proizvoda koji mogu da se koriste kao lek za najrazličitije bolesti, priča Stanković i napominje da mu je otac i danas velika podrška kada je u pitanju plasman, jer mnogo putuje po Evropi, pa proizvode nosi inostranim kupcima.\nOvaj pčelar proizvodi standardne pčelarske proizvode kao što su med, matični mleč, propolis, polen, perga, a osim njih ima i specifične, najčešće lekovite preparate. Jedan od njih je med s mlevenim semenom koprive, koji se koristi za lečenje anemije. Tu je i bronhi med s više vrsta lekovitih biljaka koji je namenjen za lečenje plućnih bolesti i opuštanje bronhija. Za one koji žele da zdravo mršave ili regulišu nivo holesterola napravio je mešavinu meda, đumbira i cimeta. Pravi i pastu od kikirikija i meda, med sa susamom.\n- Pre dve godine dobio sam nagradu za inovativan proizvod koji sam nazvao "medna mešavina za dušu", koji sadrži majčinu dušicu, žalfiju, matičnjak, bosiljak, kamilicu i malo lavande, koja daje prijatan ukus. Pravim dve varijante ovog preparata, s tim da je onaj koji je manje gorak namenjen deci. I drugi proizvodi koje pravim podložni su promenama, jer se trudim da ih usavršim, pa sam u stalnom kontaktu s kupcima koji mi govore kakva su njihova iskustva kada je reč o upotrebi ovih preparata, priča Stanković i napominje da, osim starih porodičnih spisa, koristi i prednosti savremene tehnologije, odnosno internet, na kojem ima mnogo korisnih informacija.\nBojan Stanković napominje da internet dosta olakšava pristup važnim informacijama, ali i da je to put kojim se lakše stiže do kupaca.\n- Imao sam sreću da su dobre temelje poslu kojim se bavim postavili moji otac i deda, tako da imam kupce koji već godinama kupuju od mene. Međutim, to nije dovoljno, jer da bi se danas opstalo u poslu, proizvođač mora da bude aktivan na društenim mrežama, ali i da putuje i neprestano reklamira ono što radi, objašnjava ovaj pčelar i kaže da je dobar marketing, bez obzira na kvalitet proizvoda, veoma važan za uspeh u poslu.\nGodišnje proda u proseku oko 1,5 tona meda i kaže da time pokriva troškove proizvodnje, ali da se zarada ostvaruje prodajom preparata. Napominje da dobro dođu subvencije po košnici koje se isplaćuju iz buxeta, jer ovim novcem može da kupi sav neophodni vosak. Konkurisao je i dobio sredstva za nabavku opreme na konkursu koji je raspisao Grad Beograd i kaže da će i dalje učestvovati na konkursima kako bi što više unapredio proizvodnju.\nIako je zima period u kojem pčelari nemaju puno posla, Stanković kaže da to u njegovom slučaju nije baš tako, jer se lekoviti preparati koje prodaje najviše traže upravo zimi. Takođe, zimi pravi sve delove za košnice, osim nastavaka, jer nema dovoljno vremena za to. Ovaj pčelar je član Saveza pčelarskih organizacija Srbije i podržava akciju izgradnje fabrike za med koja će omogućiti lakši i povoljniji plasman meda za članove.\n- Meni trenutno pomoć oko plasmana nije potrebna, ali ako budem širio proizvodnju, svakako će mi dobro doći mogućnost da med prodajem organizovano, ističe Stanković.\nDanas, nakon 10 godina bavljenja ovim poslom, Stanković kaže da je uspeo da prevaziđe sve probleme koje je imao i da se svako jutro budi nasmejan i zadovoljan svojim životom. Slično se, kako objašnjava, dogodilo njegovom ocu, koji je za lekovito bilje počeo da se interesuje kada je pre više decenija oboleo od najteže bolesti. Tada je od svog oca, a Bojanovog dede, potražio savet i on ga je uputio u osnove sakupljanja lekovitog bilja. Bavljenje ovim poslom, ali i promena načina života verovatno je uticala na to da se izleči i nastavi da pomaže drugima. Zahvalan za to što mu je život pružio drugu šansu počeo je da gradi zadužbinu, crkvu u svom selu. Imajući u vidu porodičnu istoriju, ali i mogućnost ostvarivanja solidnih prihoda od posla kojim se bavi, nije čudo što Stanković priželjkuje da se neko od sinova odluči da krene njegovim stopama i ostane na porodičnom imanju.\nRAKIJA IZ KESICE\nBojan Stanković planira da realizuje i jednu neobičnu poslovnu ideju, a to je pakovanje i prodaja rakije u kesicama trouglastog oblika. Želi da pet-šest vrsta kvalitetne rakije proizvedene delom na svom imanju, ali mahom kod drugih proizvođača, zajedno upakuje i ponudi kupcima. Trenutno je ova ideja u postupku realizacije, pribavljaju se svi neophodni dokumenti, pa nije isključeno da će se rakija u tetra-pakovanju uskoro naći na tržištu. Ne krije da ljudi ovoj ideji prilaze sa skepsom i pitanjem ko će piti rakiju iz kesice, međutim kaže da je reč o originalnoj ideji i nema sumnje da će, ako se pojavi na tržištu, brzo naći svoje kupce.


Đorđević pitao Vučića: Šta ti je cilj, suverenitet Srbije ili udruženje građana Zajednica srpskih opština? - Politički.rs\nPredsednik pokreta Oslobođenje Mlađan Đorđević oglasio se povodom jučerašnjih događaja na severu Kosova i Metohije, oštro kritikujući izlaganje predsednika Aleksandra Vučića.\n„Dok je ROSU na Kosovu i skida Srbima tablice, Vučić iz fioke vadi ZSO i lažno predstavlja ovu nepostojeću tvorevinu kao nekakav diplomatski uspeh“, kaže Đorđević.\nPrema njegovim rečima, širenje cerada „Dobrodošli u Zajednicu srpskih opština“ je neozbiljno u situaciji kada Zajednica nije ni osnovana, što je proces koji Priština blokira već osam godina.\n„Osam godina veliki državnik Vučić nije u stanju da formira ZSO koje je definisano kao udruženje građana“, objašnjava lider pokreta Oslobođenje.\nOn je naročito kritikovao izjednačavanje Briselskog sporazuma, koji je vlada SNS potpisala 2013. godine, sa Dejtonskim mirovnim sporazumom.\n„Dejtonskim sporazumom je zaustavljen rat, obezbeđen mir, a Republika Srpska učvršćena kao pobeda srpskog naroda. Briselski sporazum je izdaja koja je razmontirala institucije Srbije na Kosovu u zamenu za obećanje ZSO, koji postoji samo na SNS bilbordima“, kaže Đorđević.\nOn dodaje i da je Dejton uredio odnose u nezavisnoj Bosni i Hercegovini, te da je povlačenje paralela sa Kosovom opasno jer „dovodi u pitanje suverenitet Srbije na Kim“.\nPredsednik Oslobođenja upitao je Aleksandra Vučića „da li je cilj Srbije ZSO ili suverenitet Srbije“.\nTagged: ALEKSANDAR VUČIĆ, MLAĐAN ĐORĐEVIĆ, SUVERENITET, ZAJEDNICA SRPSKIH OPŠTINA, ZSO


Radnici Goše prekinuli petomesečni štrajk\n► Radnici Goše prekinuli petomesečni štrajk\nRadnici fabrike šinskih vozila Goša iz Smederevske Palanke prekinuli su petomesečni štrajk jer su postigli dogovor sa kupcima za koje će raditi u narednom periodu, kao i o isplati prve tranše za zaposlene u iznosu od 30.000 dinara, objavio je RTS.\nSa rukovodstvom fabrike dogovoreno je da se od prodaje postolja za vagone i plavih putničkih vagona namire sva potraživanja poslodavca prema radnicima.\nPrvi radni dan, kada svi radnici dobiju novac, biće ponedeljak.\nGoša je privatizovana 2007. godine, kada je postala deo kompanije ZZOS Trnava iz Slovačke, a u martu ove godine prodata je kiparskoj kompaniji Lisnard za 4,2 miliona evra.\nOružari odustali od protesta ispred Vlade Srbije\nProtesta kragujevačkih oružara ispred Vlade Srbije koji je bio najavljen za sutra neće biti održan, rečeno je agenciji Beta u tom sindikatu.\nRedukovane autobuske, metro i avio linije zbog štrajka kamiondžija u Brazilu\nAutobuske i metro linije u više gradova u Brazilu su redukovane, a veći broj letova je otkazan zbog šestog dana štrajka kamiondžija i blokade puteva u toj zemlji.


Visoka predstavnica Evropske Unije za spoljnu politiku i bezbednost Frederika Mogerini je ocenila da nikakvi spoljni faktori ne mogu da omalovaže uticaj Brisela na zemlje Zapadnog Balkana.\nOna ne brine zbog mogućeg uticaja stranih faktora na bilo koju zemlju u regionu.\n“Kada je Evropska Unija prisutna i ima koherentnu moć i prisustvo, ne postoji drugi partner koji može imati jači uticaj u regionu”, izjavila je Frederika Mogherini nakon redovnog sastanka ministara inostranih poslova zemalja članica EU u Briselu. ”Mi smo jedno, mi smo porodica, mi smo geografski i istorijski povezani. Zato u situaciji kada je EU postojana i usglašena i kada su naši partneri postojani i usaglašeni ni jedan drugi uticaj ne može biti jači od tog”, zaključila je Mogerini.\nŠefovi evropskih diplomatija su na sastanku u ponedeljak, razgovarali o starteškim komunikacijama i kako suzbiti rusku propagandu. Rasprava je usledila nakon što su prošlog meseca, ministri inostranih poslova, Hrvatske, Češke, Letonije, Litvanije, Poljske, Rumunije, Švedske i Velike Britanije uputili pismo viskoj predstavnici EU Frederiki Mogerini od koje su zatražili, da ojača kapacitet u grupi Strateških komunikacija, kako bi se suzbila kampanja dezinformacija koja pristiže od treće strane.\nKabinet Mogerini je već formirao radne grupe u starteškim komunikacijama za Istok, Zapadni Balkan i arapsko-govorno područje. Međutim, za šeficu Evropske diplomatije, politika prema regionu jeste jedna od oblasti na kojoj se najviše radi u evropskim institucijama.\n”Ovo je jedno od pitanja na kojem najviše radimo i to je samo po sebi deo naših strateških komunikacija. Mozete da imate najbolji tehnički tim koji se bavi strateškim kumunikacijama, ali ako nemate pravu politiku nemate oko čega da šaljete informacije. Na Zapadnom Balkanu imamo jaku EU politiku i poziciju i to je baza za našu efikasnu komunikaciju”, istakla je Frederika Mogerini.


Makedonsku vladu referendum o imenu košta 1,3 miliona eura - CdM\nMakedonsku vladu referendum o imenu košta 1,3 miliona eura\nVlada Makedonije odlučila je danas da izdvoji 80 miliona denara (1,3 miliona eura) za propagandnu kampanju za referendum o imenu te države, koji će biti održan 30. septembra.\nKako je saopšteno, novac iz tekuće budžetske rezerve biće “stavljen na raspolaganje za sprovođenje kampanje na osnovu plana Sobranja Makedonije, koje je ovlašćeni predlagač referenduma”.\nMakedonski parlament će, kako je dogovoreno danas na koordinacionoj sjednici stranaka kojoj jedino nije prisustvovao opozicioni VMRO DPMNE, formirati Koordinaciono tijelo za sprovođenje referenduma i propagande.\nNovac namijenjen za propagandu će, kako je dogovoreno, moći da koristi svih 120 poslanika, bez obzira na to da li se zalažu za Dogovor sa Grčkom, koji predviđa promjenu imena države u Sjeverna Makedonija, da li su protiv ili su za bojkot referenduma.\nMakedonska vlada je odvojila i dodatnih 6.500 eura iz redovnog budžeta, za sopstvenu kampanju na društvenim mrežama, kojom želi da građanima objasni prednosti Dogovora sa Grčkom, čije je potpuno sprovođenje osnovni uslov za EU i NATO integraciju.\nTagoviMakedonija novac Referendum


- Pritom verujemo da je upravo to bila ideja, koju su predložili i zagovarali naši partneri iz parlamentarne većine. Podsećamo javnost da je na poslednjem sastanku predstavnika parlamentarne većine postignut jednoglasan zaključak da će svi podržati dogovor između DF-a i Demokrata - navodi se u saopštenju DF-a.\n- Demokratski front i Demokrate su postigli dogovor o razrešenju političke krize, uprkos ranijim nesporazumima i poremećenim odnosima, te očekujemo da svi konstituenti parlamentarne većine, uključujući i URU, daju svoj doprinos prevazilaženju krize. Podsećamo da je DF ostao u potpunosti dosledan u svom odnosu prema bivšem režimu i zarobljenim kriminalno-kurumpiranim pravosudnim institucijama. Mi smo upravo garant da se ključna obećanja, koja smo dali građanima 30. avgusta, u potpunosti ispune - kažu iz DF-a.\nCrna Gora Demokratski front demokrate Dritan Abazović Građanski pokret URA Crna Gora vesti


Vlasti dozvolile paradu, aktivisti i dalje strepe\nSa prošlogodišnje protestne šetnje LGBT aktivista u Beogradu\nBiro za koordinaciju službi bezbednosti odlučio je da ne zabrani Paradu ponosa najavljene za nedelju 28. septembar u Beogradu. Ministar policije Nebojša Stefanović, rekao je međutim da „ukoliko bude većih bezbednosnih problema, ta odluka može biti promenjena“.\n„Biro zadržava pravo da zabrani Paradu ukoliko dodje do procene da bi bezbednost gradjana i imovine mogla da bude ugrožena“, rekao je Stefanović nakon sednice Biroa.\nStefanović je istovremeno apelovao na „građane i ljude koji vole Srbiju da sačuvaju red i mir i da spreče da dodje do rušenja grada i napada na policiju“.\nMinistar je najavio da će Biro intenzivno zasedati i u narednom periodu, kako bi odluka bila doneta blagovremeno.\nU radu Biroa za koordinaciju službi bezbednosti, učestvovali su predstavnici svih službi bezbednosti, policije i Tužilaštva za organizovani kriminal.\nJoš nije urađena bezbednosna procena ostalih skupova koji su najavljeni za vikend, rekao je ranije ministar Stefanović.\nOdluka pozitivna, ali...\nGoran Miletić iz ogranizacionog odbora Parade ponosa, ocenio je kao pozitivnu odluku Biroa da se Parada ponosa ne zabrani. Ipak, kako dodaje, problematično je to da država i dalje zadržava spremnost da zabrani Prajd.\n„I time ponovo, kao i ranijih godina, negira naša osnova ljudska prava i ono što je zagarantovano Ustavom“, kaže Miletić, te dodaje:\n„Ostavljanje mogućnosti da se Prajd i dalje zabrani, potvrđuje naše bojazni da ponovo, i po peti put, možemo da imamo zabranu Prajda“, kaže Miletić za RSE.\nSenku na održavanje predstojećeg Prajda, bacila je i činjenica da je pet policijskih sindikata, dva dana uoči šetnje stupilo u štrajk, koji podrazumeva minimum rada, a u koji, kako su naveli, ne spada obezbeđivanje javnih manifestacija. Ipak, iz Ministarstva unutrašnjih poslova je saopšteno da „svoje redovne aktivnosti obavljaju neometano“.\n„Manje od pet odsto sindikalnih aktivista pristupilo je štrajku, dok više od 95 odsto pripadnika policije odgovorno i profesionalno izvršava sve poslove iz svoje nadležnosti i neće dozvoliti da bezbednost građana i njihova imovina na bilo koji način budu ugroženi“, saopšteno je iz MUP-a.\nSagledavajući celokupnu atmosferu, Boban Stojanović iz oranizacionog odbora Parade ponosa, uveren je da će Prajda ove godine biti, ocenjujući da je u društvu "mnogo manja tenzija nego pre nekoliko godina".\n„Sve ono što se događalo u protekle dve nedelje, a to je veliki broj sastanaka sa ministarstvima, odluka nekih ministara da prisustvuju paradi, njihove javne najave i sve ono što se ovih dana dešava u Beogradu, a to je Nedelja ponosa koja zaista prolazi bez ikakvog incidenta pa čak i neke najmanje provokacije u vidu dobacivanja... sve ono što se piše u medijima stvara neku atmosferu da možemo da verujemo da će Prajda biti i mi duboko verujemo da se ove godine politička elita nekako orijentisala ka onome čemu mi težimo, a to je jedno malo otvorenije demokratsko društvo. Nadamo se da su sve one zabrane koje su neslavne pre svega po samu državu i naše insistiranje kao nekih aktivističkih grupa urodili plodom i mi čvrsto verujemo da će prajda biti“, kaže Stojanović.\nPrema pisanju medija, do sada su svoje učešće na Paradi ponosa potvrdili\nministar kulture Ivan Tasovac, ministarka državne uprave i lokalne samouprave Kori Udovički i ministarka zadužena za evropske integracije Jadranka Joksimović.\nZa razliku od njih, učešće u ovoj manisfestaciji su kategorički odbacili premijer Aleksandar Vučić i nešto pre njega potpredsednik Vlade i ministar spoljnih poslova Ivica Dačić.\n"Poštujem ustavne obaveze države i moja obaveza je da se svim ljudima garantuje bezbednost i sigurnost. Moje je demokratsko pravo - neću da prisustvujem Paradi niti mi to pada na pamet", rekao je Vučić\nBoban Stojanović iz organizacionog odbora Parade kaže, da uprkos tome što je predsednik Vlade rekao da neće prisustvovati Prajdu, njegova izjava sadržala nešto što je bilo važno da se kaže, „a to je da on, kao premijer, mora da pruži bezbednost svim građanima“.\n„Ono što ja kao aktivista želim jeste da, pre svega, dođu ljudi građani, ljudi, pripadnici LGBT zajednice i da proslavimo taj famozni Prajd, da ga obeležimo onako kako mi želimo i kako mi planiramo, a svaki političar je, naravno, dobrodošao u tu kolonu“, kaže Stojanović.\nParada ponosa 28. septembra predstavlja centralni događaj Nedelje ponosa. Učesnici će šetati od zgrade Vlade Srbije do platoa ispred Skupštine grada. Kancelarije za ljudska prava, zaštitu ravnopravnosti i nadležni skupštinski odbori pozvali su državu da učini sve da se održi Parada ponosa.\nPodsetimo, za sada jedini beogradski Prajd održan je 2010. godine, no, osim aktivista i građana koji podržavaju LGBT populaciju, u gradu se okupilo i više hiljada huligana i desničarskih ekstremista koji su se sukobljavali s policijom, rušili i palili grad.


Na Sardiniji "bez presedana"\nPredsednik regiona Sardinije Kristijan Solinas rekao je da su ovi požari “nesreća bez presedana”, preneo je “Vašington post”. On je zamolio ostale država Evropske unije da pošalju vatrogasne avione i drugu pomoć kako bi zaustavili širenje vatre na Sardiniji.\n- Desetine hiljada hektara vegetacije je uništeno, firme i kuće spaljene, stoka pomorena - naveo je Solinas u saopštenju.\n- Dva aviona iz Francuske su na putu ka Sardiniji, na čemu se zvanično zahvaljujem - naglasio je.\nDrugde u Evropi, velike kiše i požari i haraju danima, nakon katastrofalnih poplava koje su usmrtile više od 210 ljudi u Nemačkoj i Belgiji. U severoistočnoj Španiji, ruralnom, šumskom području, u subotu uveče izbio je požar koji je progoreo preko 1.200 hektara zemljišta. Ovo područje je oko 100 kilometara\n-U kritičnom smo momentu – rekao je regionalni predsednik Katalonije Pere Aragones. – Moramo izbeći svako riskantno ponašanje koje bi nas moglo naterati da preusmerimo resurse na druge hitne slučajeve.\nPOPLAVE I POŽARI U KINI I SAD\nDrugde u svetu, katastrofalne poplave pogodile su i Kinu, a neki stručnjaci tvrde da su bile “gore nego u Nemačkoj”.\nKatastrofalni talas vrućine koji je krajem juna pogodio Evropu pre poplava, harao je i severozapadnom Amerikom, a mediji su preneli da je u Kanadi bilo toplije nego u Dubaju, te da je američki zapad “kao šibica”, uhvaćen u začaranom krugu vrućine, suše i vatre. U Americi i dalje gore požari, od čega najveći u Oregonu i Kaliforniji.\nPoplava u Londonu\n- Letnje oluje nisu nova pojava, ali postaje sve jasnije da uticaj poplava od intenzivnih padavina ima uništavajuće posledice u Ujedinjenom Kraljevstvu i širom Evrope – rekao je “Vašington postu” DŽes Neuman, hidrolog Univerziteta Riding.\n- Iako nije moguće pripisati određeni događaj klimatskim promenama, ono što znamo je da atmosfera koja se zagreva može zadržati više vlage i viđamo povećani broj oluja koje dovode do poplava, sa padavinama koje stalno krše rekorde. Veličina i učestalost poplava je oštro upozorenje da nismo spremni da se izborimo sa klimatskim promenama – upozorio je Neuman.\nBujice na severu Evrope\nRazmere poplave u Briku u Nemačkoj na satelitskim snimcima\nnevreme poplave požar poplave u Kini Požari požari SAD Poplave u Nemačkoj


Radojičić: Bez prisustva u medijima nema bavljenja politikom | Opština Zvornik\nYou Are Here: Home → 2019 → децембар → 1 → Radojičić: Bez prisustva u medijima nema bavljenja politikom\nZvornik Danas децембар 1, 2019 Igor Radojičić\n„Politika je blisko vezana sa medijima i nema bavljenja politikom u savremeno vrijeme bez prisustva u medijima, bez odnosa sa sredstvima za informisanje“, rekao je Radojičić, koji je danas u Banjaluci učestvovao u panel diskusiji Akademije za političke lidere o odnosima politike i medija.\n„Koliko god, čak i korektni bili, od uređivačke politike dosta zavisi šta će prenijeti… Ako je negativno nastrojen, imaće negativ prilog, ako je pozitivno nastrojen, imaće pozitivan prilog, to je još jedna od realnosti“, rekao je Radojičić.\n„Uvijek mi je zadovoljstvo da mladim ljudima koji su ušli u političke vode prenesem neka svoja iskustva, jer svi oni sigurno imaju dosta ambicija i entuzijazma, a dobro im dođe svaki savjet od nas koji smo već dugo u tom poslu“, dodao je Radojičić.\nAkadmiju je organizovao Institut „Perpetum mobile“, čiji je direktor Ilija Trninić podsjetio da 12. generacija Akademije za političke lidere u BiH ima 20 polaznika koji dolaze iz 13 političkih partija i 14 gradova iz BiH.\nAkademija za političke lidere/ke u BiH je jednogodišnji program obuke koji Institut „Perpetum mobile“ iz Banjaluke provodi od 2007. godine.


Prof. dr Mile Matijević, dekan na Fakultetu pravnih nauka, sa radom „Afirmacijom dinamičkog scenarija krivičnog djela u sudnici poboljšao bi se dokazni kvalitet presude – pravni i stvarni aspekti”, učestvovao je na Naučno stručnoj konferenciji u Milićima. – Univerzitet za poslovne studije\nUniverzitet za poslovne studije > Naučni radovi > Naučni radovi > Prof. dr Mile Matijević, dekan na Fakultetu pravnih nauka, sa radom „Afirmacijom dinamičkog scenarija krivičnog djela u sudnici poboljšao bi se dokazni kvalitet presude – pravni i stvarni aspekti”, učestvovao je na Naučno stručnoj konferenciji u Milićima.\nProf. dr Mile Matijević, dekan na Fakultetu pravnih nauka, sa radom „Afirmacijom dinamičkog scenarija krivičnog djela u sudnici poboljšao bi se dokazni kvalitet presude – pravni i stvarni aspekti”, učestvovao je na Naučno stručnoj konferenciji u Milićima.\nProf. dr Mile Matijević, dekan na Fakultetu pravnih nauka, sa radom „Afirmacijom dinamičkog scenarija krivičnog djela u sudnici poboljšao bi se dokazni kvalitet presude – pravni i stvarni aspekti”, učestvovao je na Naučno stručnoj konferenciji u Milićima. Konferencija je održana 20. i 21. aprila 2017. godine u organizaciji Srpskog udruženja za krivično pravnu teoriju i praksu.


KS vratio vlasništvo nad imovinom Famosa, osim poslovne zgrade – TVSA.BA\nNaslovna/Vijesti/Sarajevo/KS vratio vlasništvo nad imovinom Famosa, osim poslovne zgrade\nU okviru masovne privatizacije predratnih privrednih giganata, privatizovano je i dioničko društvo „Famos Holding“ Sarajevo u kojem je do privatizacije udio državnog kapitala iznosio 56 % od ukupnog kapitala ovog preduzeća.\n„Famos Holding“ privatizovan je 20. oktobra 2010. godine, a zbog nepreciznog ugovora o privatizaciji Pravobranilaštvo Kantona Sarajevo je na Općinskom sudu Sarajevo, pokrenulo postupak povrata državne imovine.\nEpilog ove dugogodišnje priče je Rješenje Općinskog suda u Sarajevu prema kojem se na osnovu Sudske nagodbe od 06. jula 2021. godine, državna imovina vraća vlasniku, odnosno upisuje u zemljišne knjige kao vlasništvo Kantona Sarajevo.\n„Pravobranilaštvo Kantona Sarajevo nam je dostavilo Rješenje Općinskog suda u Sarajevu o uknjižbi prava vlasništva nad imovinom nekadašnjeg privrednog giganta. Naime, nakon više od četiri godine, zahvaljujući angažmanu Pravobranilaštvo Kantona Sarajevo, Kanton Sarajevo vratio je vlasništvo nad više od 300 nekretnina približne površine 200.000 kvadratnih metara“, istakao je ministar privrede Kantona Sarajevo Adnan Delić.\nOvom Sudskom nagodbom desetina stambeno – poslovnih zgrada, gradilišta, ekonomskih dvorišta, šuma, livada, njiva, pašnjaka i voćnjaka vraćeno je u vlasništvo Kantona Sarajevo, dok je sadašnji vlasnik, „Famos“ d.d. Sarajevo, zadržao poslovnu zgradu i prateće objekte u sklopu dvorišta ove poslovne zgrade, saopćeno je iz Službe za protokol i press KS.\nPredsjednici SDS-a i PDP-a: Vraćanje nadležnosti na predloženi način opasno za RS


Srednjovjekovni mač je izvađen iz Vrbasa (foto) – Novosti Plus\nBanjaluka Dešavanja Kultura Poslednje vijesti ZANIMLJIVO\n17 Oktobra, 2019 17 Oktobra, 2019 Dragana Morača\t0 Comments\nTim stručnjaka upravo je iz Vrbasa izvukao srednjovjekovni mač, kojeg su ranije pronašli ronioci zabodenog u kamen. Vrijedan istorijski predmet, kako se procjenjuje, korišten je u periodu od zadnje četvrtine 13. do prve polovine 15. vijeka.\nRonioci Ronilačkog kluba „Buk“ su mač našli u u dubinama Vrbasa u naselju Rekavice, u blizini srednjovjekovnog utvrđenog grada Zvečaj.\nTemeljno čišćenje i konzervacija biće rađeni neposredno nakon vađenja mača u Muzeju RS.\nMač će biti čuvan u fundusu Muzeja RS, gdje bi bio dostupan posjetiocima i istraživačima, koji su zainteresovani za srednjovjekovnu prošlost grada i njegove okoline.\n← 700 novih stabala u Banjaluci\nU nedjelju počinje Međunarodni sajam knjiga u Beogradu →


U Srbiji 1.675 novoobolelih od COVIDA-19, u albanskim sredinama na KiM 10 – GracanicaOnline.Info\nУ Србији 1.675 новооболелих од COVIDA-19, у албанским срединама на КиМ 10\nJoš 41 osoba je preminula u Srbiji od COVIDA-19 u poslednja 24 sata, a od 15.618 testiranih uzoraka je registrovano 1.675 novih slučajeva zaraze korona virusom, saopšteno je na sajtu Ministarstva zdravlja Srbije, covid19.rs.\nTrenutno se u bolnicama širom Srbije nalazi 3.304, a na respiratorima 194 pacijenta. Od početka epidemije, u Srbiji je testirano 6.927.098 uzoraka, registrovano je 1.268.787 slučajeva infekcije, od kojih je preminulo 12.036 ljudi.\nNema preminulih u albanskim sredinama na Kosovu u poslednja 24 sata od posledica korona virusa, od 2.288 testiranih uzoraka je zabeleženo 10 novih slučajeva zaraze, dok je pet pacijenata izlečeno, saopšteno je iz Ministarstva zdravlja Kosova. Od početka epidemije, u albanskim sredinama na Kosovu je testirano 1.329.110 uzorka, registrovano je 161.157 slučajeva zaraze, od kojih je 2.985 osoba preminulo, dok je trenutno 319 aktivnih slučajeva zaraze.\nTags: COVID-19 korona virus Ministarstvo zdravlja Kosova Ministarstvo zdravlja Republike Srbije U Srbiji 1.675 novoobolelih\nPrevious Goran Rakić i Ljiljana Šubarić uručili ključeve nove kuće porodici Krstić iz Gornje Gušterice – mediji nisu pozvani\nNext MUP Kosova: Upotreba pirotehničkih sredstava dozvoljena od 26. decembra do 2. januara


Poljska neće protiv Kine samo da bi udovoljila Americi – Sjever Crne Gore\nPoljska se neće pridružiti međunarodnom diplomatskom bojkotu predstojećih Zimskih olimpijskih igara u Kini, iako je bliski saveznik Sjedinjenih Američkih Država, rekao je visoki poljski zvaničnik. Šta više, poljski predsednik će prisustvovaće igrama i iskoristiti priliku da održi bilateralne razgovore.\n„Poljska je suverena nacija i sama odlučuje o svojoj politici prema Kini“, rekao je novinskoj agenciji Rojters Jakub Kumoč, savetnik za spoljne poslove predsednika Andžeja Dude.\n„Poljska je saveznik Sjedinjenih Država, ali ima i veoma prijateljske odnose sa Kinom, napomenuo je on, preneo je RT.\nPoljski zvaničnici, kako se kaže u novinskom izveštaju, vjeruju da „u interesu Poljske više nije da nastavi s kritikovanjem Kine samo da bi se dopala Amerikancima“ zbog zaokreta u američko-poljskim odnosima posle dolaska na vlast predsednika Džozefa Bajdena.\nKumoč je ranije potvrdio poljskim medijima da će se Duda tokom olimpijske posjete sastati sa kineskim predsednikom Si Đinpingom, ističući da su odnosi dvojice lidera veoma dobri. Ceremonija otvaranja zakazana je za 4. februar, a prisustvovaće joj i poljski predsednik, rekao je on tada.\nPočetkom decembra, SAD su objavile da će delimično da bojkotuju Zimske olimpijske igre u Pekingu, navodeći kao razlog kršenje ljudskih prava u Kini. Kina je ove optužbe negirala uz poziv SAD da ne politizuju sportski događaj i navodnu namjeru da izdaju više diplomatskih viza od 18 koliko je Vašington tražio.\nNeki saveznici SAD, uključujući Veliku Britaniju, Kanadu, Australiju i Japan, pridružili su se diplomatskom bojkotu.\nPrevPredhodniPočeo haos: Brojne avio-kompanije otkazale letove ka Americi zbog straha od 5G\nSledećiPrst u oko Kini: Slovenija otvara trgovinsko predstavništvo na TajvanuNext


- Znamo da nam pobeda obezbeđuje šampionsku titulu i to dovoljno govori o važnosti utakmice. Mnogo puta do sada smo pokazali da na nas pritisak ne utiče i da svakoj utakmici pristupamo isto. Tako će biti i protiv Mladosti u nedelju. Naporno smo radili da bismo danas došli do ovog i nastavićemo sa istim pristupom koji je do sada dao rezultate. Naporno se pripremamo i siguran sam da ćemo u nedelju istrčati na teren maksimalno spremni i fokusirani – rekao je Filip Stojković.\nIzabranici Vladana Milojevića pre samo tri nedelje odmerili su snage sa ekipom Mladosti na svom terenu u okviru polufinala Kupa Srbije i trijumfovali su rezultatom 4:1.\n- Samim plasmanom u polufinale Kupa Srbije pokazali su da poseduju izuzetan kvalitet, kao i plasmanom u plej-of. I dalje su u borbi za evropske kvalifikacije naredne sezone, tako da će sigurno doći na Marakanu silno motivisani. Ipak, mi smo na svom terenu uvek sigurni i nećemo dozvoliti protivniku da nam „pomrsi račune“. Značio nam je skorašnji susret, da uvidimo još neke karakteristike igre Mladosti. Do tančina će naš stručni štab analizirati protivnika, kao što to uvek i rade i to će nam mnogo pomoći u borbi za najvažnija tri boda.\nAtmosfera sa tribina biće još jedan adut ekipi, kako ocenjuje desni bek.\n- Siguran sam da će naši navijači napraviti spektakl na tribinama. Oni zaista iz utakmice u utakmicu pokazuju da su najbolji na svetu. Očekujem da i ovog puta prevaziđu sebe. Nema lepšeg osećaja nego proslaviti trijumf ispod severa, onda možete misliti kako će sada kada pobeda može da nam donese šampionsku titulu. Pozivam sve zvezdaše da dođu u nedelju od 19 sati na Marakanu i da budu deo nezaboravne utakmice – poručio je Stojković.


Mamina klupa - beba ne bira ni mesto ni vreme - Sirmiuminfo\nMamina klupa – beba ne bira ni mesto ni vreme\nSremska Mitrovica – Na mitrovačku plažu stigla je „Mamina klupa”, sa ciljem razbijanja tabua koji postoji u društvu, a odnosi se na dojenje dece na javnom mestu.\nZamenik gradonačelnice Petar Samardžić, prezentovao je ovogodišnju novinu mališanima koji su mu pravili društvo prilikom obilaska Gradske plaže. Reč je o „Maminoj klupi” koja je rezervisana i namenjena isključivo majkama sa malom decom. Bebe ne biraji ni mesto ni vreme kada su gladne ili kada ih treba presvući, stoga je na Gradsku plažu postavljena klupa za dojilje, kako bi majke u svakom trenutku mogle da podoje ili prepoviju svoje dete, dok uživaju u hladovini i pogledu na reku. Klupa će biti postavljena na plaži tokom leta, a krajem kupališne sezone će joj se pronaći novo mesto u centru grada.\nKako je istakao Samardžić, ideja i cilj postavljanja „Mamine klupe” jeste promocija dojenja kao najzdravijeg i najboljeg načina ishrane dece, kao i podrška majkama koje doje na javnom mestu.


Lavrov: Na primeru Ukrajine jasno u šta se pretvara svetski poredak zasnovan na američkim pravilima - 01.03.2022, Sputnik Srbija\nLavrov: Na primeru Ukrajine jasno u šta se pretvara svetski poredak zasnovan na američkim pravilima\nPrimer Ukrajine jasno pokazuje u šta se za ljudska prava pretvara svetski poredak zasnovan na pravilima Sjedinjenih Američkih Država i njihovih saveznika, izjavio... 01.03.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi.Govoreći na zasedanju Saveta UN za ljudska prava on je istakao da „situacija u svetu ne postaje lakša, već degradira pred našim očima“.Lavrov je konstatovao da je Zapad, u pokušaju da istrese svoj bes na Rusiju, očigledno izgubio kontrolu nad sobom.„Zapad je očigledno izgubio kontrolu nad sobom u nastojanju da istrese svoj gnev na Rusiju, počeo je da uništava sve institucije i pravila koje je stvorio, uključujući i nepovredivost imovine“, rekao je Lavrov.O pregovorima sa UkrajinomMoskva očekuje da će Ukrajina u pregovorima sa Rusijom shvatiti ozbiljnost situacije i potrebu da pokaže nezavisnost, dodao je Lavrov.„Kao što znate, na zahtev Vladimira Aleksandroviča Zelenskog počeli su pregovori između predstavnika Rusije i delegacije Kijeva. Nadam se da je ukrajinska strana svesna ozbiljnosti situacije i svoje odgovornosti, da je svesna da postoji potreba da pokaže nezavisnost i sposobnost za pregovore i da će izbeći ponavljanje istorije sa Minskim sporazumima“, zaključio je Lavrov.Predsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“, da se privedu pravdi svi ratni zločinci odgovorni za „krvave zločine nad civilima“ u Donbasu.Kasnije je Ministarstvo odbrane Rusije naglasilo da ruska vojska ne nanosi nikakve udare po gradovima Ukrajine: vojna infrastruktura se onesposobljava visokopreciznim sredstvima.\nrusija, rusija – politika, sad, sergej lavrov, ukrajina, kriza u ukrajini\n© Sputnik / Evgeniй Odinokov / Uđi u foto-galerijuMinistar spoljnih poslova Rusije Sergej Lavrov\nPrimer Ukrajine jasno pokazuje u šta se za ljudska prava pretvara svetski poredak zasnovan na pravilima Sjedinjenih Američkih Država i njihovih saveznika, izjavio je ministar spoljnih poslova Sergej Lavrov.\nGovoreći na zasedanju Saveta UN za ljudska prava on je istakao da „situacija u svetu ne postaje lakša, već degradira pred našim očima“.\n„Glavni razlog je to što SAD i njihovi saveznici nastavljaju agresivno da nameću takozvani ‘svetski poredak zasnovan na pravilima’ ostalim učesnicima međudržavne komunikacije. U šta se pretvara ovaj ‘poredak’ za ljudska prava – dobro se vidi na primeru Ukrajine“, rekao je ministar.\nLavrov je konstatovao da je Zapad, u pokušaju da istrese svoj bes na Rusiju, očigledno izgubio kontrolu nad sobom.\n„Zapad je očigledno izgubio kontrolu nad sobom u nastojanju da istrese svoj gnev na Rusiju, počeo je da uništava sve institucije i pravila koje je stvorio, uključujući i nepovredivost imovine“, rekao je Lavrov.\n„Arogantnoj filozofiji Zapada, zasnovanoj na osećaju sopstvene superiornosti, isključivosti i dopuštenosti, mora se stati na kraj“, naglasio je ruski ministar.\nO pregovorima sa Ukrajinom\nMoskva očekuje da će Ukrajina u pregovorima sa Rusijom shvatiti ozbiljnost situacije i potrebu da pokaže nezavisnost, dodao je Lavrov.\n„Kao što znate, na zahtev Vladimira Aleksandroviča Zelenskog počeli su pregovori između predstavnika Rusije i delegacije Kijeva. Nadam se da je ukrajinska strana svesna ozbiljnosti situacije i svoje odgovornosti, da je svesna da postoji potreba da pokaže nezavisnost i sposobnost za pregovore i da će izbeći ponavljanje istorije sa Minskim sporazumima“, zaključio je Lavrov.\nPeskov o finansijskom ratu EU protiv Rusije: Maske su spale\n1 Mart, 11:59


Vučić sa svetskim zvaničnicima u Minhenu, zahvalnost Merkelovoj na podršci - Studio B\nVučić sa svetskim zvaničnicima u Minhenu, zahvalnost Merkelovoj na podršci Studio B,Tanjug, RTS\nObjavljeno: 16.02.2019. 11:08 Izmenjeno: 17.02.2019. 10:58\nPredsednik Vučić nastavlja i drugog dana razgovore sa svetskim zvaničnicima na marginama 55. Minhenske bezbednosne konferencije. Nemačkoj kancelarki Angeli Merkel je zahvalio na podršci koju pruža Srbiji a među zvaničnicima sa kojima se sastao je i ministar spoljnih poslova Rusije Lavrov i senator Džonson.\nVučić je nastavio niz bilateralnih susreta koje je započeo juče, prvog dana učešća na konferenciji koja okuplja najviše političke i ekonomske lidere iz celog sveta.\nFotografija Aleksandra Vučića sa Angelom Merkel je objavljena na Instagram profilu „Budućnost Srbije“. Ispod fotografije na kojoj je s nemačkom kancelarkom u Minhenu, Vučić je istakao da je Srbija iskren i pouzdan prijatelj i partner Nemačke.\nVučić sa ministrom spoljnih poslova Rusije\nVučić se sastao i sa ministrom spoljnih poslova Rusije Sergejem Lavrovom.Kako se navodi u saopštenju ruskog MInistarstva spoljnih poslova, Lavrov i Vučić su konstatovali da imaju isti pristup kosovskom pitanju i istakli značaj Rezolucije SB UN 1244 u procesu regulisanja situacije na KiM. „Istaknuta je neophodnost ukidanja provokativnih odluka kao što su 100-procentne takse na robu iz Srbije i BiH i formiranje “oružnaih snaga“ KiM mimo Rezolucije SB UN“, navodi se u saopštenju. Oni su razgovarali i o produbljivanju bilateralne saradnje. Kako se ističe u saopštenju, na sastanku je konstatovana obostrana želja za jačanje strateškog partnerstva i realizaciju sporazuma postignutih tokom posete predsednika Rusije Vladimira Putina Srbiji 17. januara.\nPredsednik Vučić razgovarao je sa američkim senatorom Ronom Džonsonom.\nDžonson slovi za jednog od najodanijih saradnika američkog predsednika Donalda Trampa, poznat je kao senator za „specijalne misije“ a tokom prošle godine posetio je i Beograd i Prištinu.\nPredsednik Srbije Aleksandar Vučić sastao se večeras u Minhenu sa delegacijom Kongresa SAD, predvođenom senatorom Rodžerom Vikerom.Vučić je na Instagram nalogu „Budućnost Srbije“ napisao da je razgovor sa američkom delegacijom bio težak.\n„Blic“ prenosi da je u grupi kongresmena bio i Eliot Engel, inače poznati albanski lobista.\nList, takođe, navodi da je američkoj strani najvažniji bio „slučaj braće Bitići“ i njegovo rešavanje, pa tek onda Kosovo.\nVučić i Han se sastali u „četiri oka“\nPredsednik Srbije Aleksandar Vučić sastao se danas popodne u Minhenu sa komesarom EU za proširenje i susedsku politiku Johanesom Hanom u „četiri oka“.\nUmesto zakazanog bilateralnog sastanka, kojem prisustvuju i saradnici, Vučić i Han su odlučili da razgovraju u „četiri oka“.\nNjih dvojica su prethodno učestvovali na panelu „Bezbednost u Jugoistočnoj Evropi: dva koraka napred, jedan korak nazad“, kao i kosovski predsednik Hašim Tači i predsedavajući bezbednosne konferencije u Minhenu Volfang Išinger.\nVučić se sastao sa šeficom norveške diplomatije\nPredsednik Srbijeimao je večeras u Minhenu sa ministarkom spoljnih poslova Norveške Ine Eriksen Soreide sastanak, kojim je i završio današnje bilateralne razgovore.\nPrvog dana Vučić se sastao sa šefom nemačke diplomatije Hajko Masom, s potpredsednikom Vlade i ministrom spoljnih i evropskih poslova Belgije Didijeom Rejndersom, državnim ministrom za Evropu i Ameriku i političkim direktorom u britanskom Forin ofisu Alanom Dankanom i Ričardom Murom.Sastao se takođe s predsednikom Moldavije Igorom Dodonom, a na kratko je, u odvojenim susretima, razgovarao i sa šeficom evropske diplomatije Federikom Mogerini i premijerom Hrvatske Andrejom Plenkovićem.\nMinhenska bezbednosna konferencija, 55. po redu, otvorena je juče i do nedelje okuplja brojne visoke svetske zvaničnike – 35 šefova država ili vlada, kao i 50 ministara spoljnih poslova.


Dekanat Filozofije: Nema uslova za održavanje nastave\nDekanski kolegijum Filozofskog fakulteta u Beogradu saopštio je danas da blokada fakulteta i dalje traje i da još ne postoje uslovi za održavanje nastave. "Nova zgrada Fakulteta i dalje je zaposednuta od neidentifikovanih lica.\nU Staroj zgradi danas su na više mesta i u više navrata zabeleženi neredi i incidenti sračunati na ometanje nastave", navedeno je u saopštenju.\nKolegijum je konstatovao da se u Novoj zgradi ne mogu obezbediti tehnički i bezbednosni uslovi za boravak i rad studenata, zaposlenih i posetilaca Fakulteta.\nPredstavnici Samoorganizovanog studentskog pokreta blokiraju Filozofski fakultet već pet nedelja. Zgrada je izlepljena parolama o protestu i blokadi, a holu i na spratovima fakulteta su grupe studenata.\nStudenti insistiraju na tome da se omoguće besplatne prijave za studente koji imaju više od 60 ESPB bodova, a uprava tvrdi da za to ne postoji zakonska mogućnost.\nStudentima su ispunjeni zahtevi da oni koji su iz generacije 2006. godine mogu da nastave studije iako im je status studenta istekao, da se ne naplaćuju dve ispitne prijave i da peta godina studija bude budžetska.


Foto: Nedžad Uglješa | Dodik: U Sarajevu formiran centar za sprečavanje ruskog uticaja\nSrna 23.04.2019 07:42\nBEOGRAD - Predsjedavajući Predsjedništva BiH Milorad Dodik izjavio je sinoć da ima informacije da je u Sarajevu pod rukovodstvom jednog Britanca, čije ime mu je poznato, formiran centar za sprečavanje takozvanog ruskog malignog uticaja, za šta je šest miliona funti dala britanska Vlada.\n"Jedno odjeljenje je u Tirani, jedno u Podgorici. Oni evidentiraju ljude iz vladinih i nevladinih organizacija, ljude u institucijama, i, koliko znam, više od 300 ljudi ima na tom spisku koji šire ruski uticaj. Ja se nalazim vjerovatno na tom spisku", rekao je Dodik za televiziju "Hepi".\n"Nije netačno da hrvatska obavještajna zajednica djeluje u BiH, kao što djeluju i njemačka, britanska, američka", kaže Dodik.\n"Svih ovih godina u teškim uslovima osporavanja, uz oslabljenu Srbiju koja je imala ozbiljne unutrašnje probleme, uspjeli smo da očuvamo ono što je suština, obilježje za svaku državu - teritorija, narod koji to hoće i funkcionalnu vlast koju narod hoće", naglasio je Dodik.\nOn je podsjetio da je međunarodna zajednica, na čelu sa visokim predstavnikom, intervencijama i nametanjem zakona oduzela veliki broj nadležnosti od Republike Srpske i prebacila na nivo BiH.\n"Republika Srpska im sve elemente države, poštuje međunarodno pravo, faktor je mira i stabilnosti u regionu, nema aspiracije prema bilo kome. Ono što je nosilo sve ovo vrijeme jeste uvjerenje svakog čovjeka da je normalno i prirodno i da će se to jednog dana desiti, a to je savez i sve veće približavanje Srbiji po svim elementima i to se upravo danas dešava", naglasio je Dodik.\nDodik je napomenuo da BiH ima ozbiljne probleme svog identiteta i da je još snažno prisustvo međunarodne zajednice, kao i da ona egzistira isključivo zbog aktivizma stranaca i visokog predstavnika.\nKada je riječ o forimranju vlasti na nivou BiH, Dodik je napomenuo da Savjet ministara nije još formiran jer Bošnjaci žele da tamo što duže zadrže servilne Srbe i iskoriste ih za djelovanje protiv Republike Srpske.\n"Zato je BiH u zastoju, ruši je bošnjačka nespremnost da implementira izborne rezultate", istakao je Dodik.\nGovoreći o odluci Ustavnog suda BiH o Danu Republike Srpske, Dodik je naveo da je taj sud nelegitiman, nelegalan i vanustavan, te podsjetio da taj sud nameće rješenja tako što dva Bošnjaka i tri stranca preglasavaju dva Srbina i dva Hrvata.\n"Mi donosimo zakone, a Ustavni sud BiH ih poništava, stalno smo na toj klackalici", kaže Dodik.\nDodik, koji je i srpski član Predsjedništva BiH, naglasio je da je Republika Srpska danas najstabilniji dio BiH i da se bez nje ne može donijeti nijedna odluka u BiH.\nOn je istakao da je u Predsjedništvu BiH bio protiv zahtjeva za postavljanje Oružanih snaga BiH na granicu sa Srbijom zbog migranta, kao i zahtjeva da se uvedu Evropske policijske snage - Fronteks.\n"Ništa što je strano neće doći na granicu sa Srbijom, a Savjet ministara je to pustio", kaže Dodik.\nGovoreći o evropskom putu BiH, Dodik je ponovio da je izmišljeno da je NATO uslov za EU i podsjetio da je to potvrdio i evropski komesar za proširenje Johanes Han.\n"Evropska zajedica kaže - ako hoćete mišljenje za dalje kretanje ka EU, morate fomrirati vlast", rekao je Dodik.\nOsvrćući se na odnos Srpske i Srbije, Dodik je istakao da je Republika Srpska funkcionalna i stabilna i da vapi za što boljim odnosima sa Srbijom.\n"Kosovo jeste najvažnije unutrašnje državano pitanje Srbije, ali najvažnije nacionalno pitanje van Srbije je Republika Srpska", izjavio je Dodik.\nOn je ocijenio da je sa predsjednikom Srbije Aleksandrom Vučićem ostvaren do sada najveći obim saradnje po projektima i kao ilustraciju naveo da je obezbijeđen 31 miliona evra za projekte po opštinama u Srpskoj.


Generali inicijativa The Human Safety Net pokreće projekat „Proširi uticaj“ kao podršku nevladinim organizacijama i socijalnim preduzećima - Sve o osiguranju\n26. januara 2021.\tAktuelno 410 Pregleda\nFilip Done generalni direktor Generali grupe, ovim povodom je izjavio: „Mi razumemo razmere izazova s kojima se suočava inicijativa The Human Safety Net. Globalno, dvesta pedeset miliona dece uzrasta do pet godina rizikuje da ne ostvari svoj puni razvojni potencijal. Pored toga, od 2015. godine u Evropu je stiglo skoro pet miliona izbeglica koje hitno moraju da obezbede sredstva za život za sebe i svoje porodice. Oba ova problema dodatno komplikuje pandemija COVID-19. U svojoj zajednici partnerskih NVO imamo programe koji mogu doprineti rešavanju ovih problema na nacionalnom i međunarodnom nivou. Projektom „Proširi uticaj” podržavamo ove programe kroz višegodišnje strateške investicije. Želimo da mobilišemo širu mrežu i zato mi je drago što deset kompanija, fondacija i agencija želi sa nama da ulaže u prve tri izabrane nevladine organizacije.”\nPrethodni tekst Borislav Doder, Wiener osiguranje VIG u BiH: Osiguranje je izazov raditi i u mirnim vremenima\nSledeći tekst Wiener Stadtische: dopunska osiguranja uz osiguranje života


Đeljošaj: Juče nismo dobili ponudu od mandatara Krivokapića - GlasCG\nAlbanska lista, juče nije dobila ponudu od mandatara Zdravka Krivokapića. Nakon predstavljanja naših programskih zahtjeva, Krivokapić je punudio Albanskoj listi sljedeće ministarske resore, Ministarstvo turizma i ekologije kao i Ministarstvo za ljudska i manjinska prava. Isto tako, ponuđene su i funkcije pomoćnika ili državnih sekretara, dakle sedam dodatnih pozicija, saopštio je danas Nik Đeljošaj.\n“Veoma bitna činjenica za mene lično, jeste i podjela resora ostalih institucija sa posebnim naglaskom na bezbjedonosni sektor kao i personalna rješenja za navedene resore. Naša odluka za dijalog i razgovor je bila opravdana ali naravno da nećemo biti dio vlade po svaku cijenu. Našim stavom po pitanju dijaloga pokazali smo političku zrelost i ozbiljnost u predstavljanju našeg naroda, a s druge strane željeli smo da vidimo i na djelu, da li je poziv nove većine manjinskim partijama bio iskren ili samo formalnost”, istakao je Đeljošaj.\nPrema njegovim riječima nakon sprovedenih konsultacija članica liste sa stranačkim organima, očekuju uskoro sjednicu predsjedništva Albanske liste, kako bi procijenili ozbiljnost ponude i konkretna rješenja koja je ponudio mandatar.\n“Svakako da ćemo ostati pri stavu od ranije, a to je da radimo u interesu svog naroda i da očekujemo poštovanje u svakom nivou pregovaračkog procesa oko formiranja vlade”, zaključio je on.\nPodsjetimo, uprkos činjenici da je Albanskoj listi tokom pregovora ponudio dva resora, što je CdM prvi objavio, Krivokapić je naknadno Ministarstvo za ljudska i manjinska prava ponudio koaliciji Crno na bijelo.\nPrevious Medojević: Krivokapić nije reformski premijer, neće biti velikih promjena\nNext Dobronamjerni nas uvjeravali da je Krivokapić glasač DPS-a\nEvo da li će NSD podržati novu vladu\nKošarkaši putuju u Francusku, na redu borba za Eurobasket


Bolji dani za srpski fudbal ili…?\nStefan Lazarević January 28, 2020 January 28, 2020\nNa leto je odigrano Evropsko prvenstvo za mlađe od 21 godine, titulu je osvojila reprezentacija Španije, a jedno ime je privuklo pažnju celokupne fudbalske javnosti. Dani Olmo, fudbaler zagrebačkog Dinama je bio jedan od nosilaca ekipe do titule najboljih u Evropi u svom uzrastu.\nDani je došao iz čuvene škole fudbala La Masije gde nije dobio šansu, pa je sreću potražio u Hrvatskoj. Odmah nakon prvenstva su krenule spekulacije da Barcelona hoće nazad svog vezistu, osim nje još mnogi velikani svetskog fudbala su pokazali ogromnu želju da Danija dovedu baš kod njih. Pominjalo se da će cena transfera iznositi oko 30-ak miliona evra, dok Dinamo nije želeo ni da čuje za manje od, neverovatnih, 40 miliona evra.\nOve zime konačno je završena saga oko transfera mladog Olma, otišao je put Lajpciga, gde je potpisao za nemački klub, RB Lajpcig. Transfer vredan 35 miliona evra, ubedljivo najveći transfer na Balkanu.\nDobro je poznato da Dinamo već godinama unazad posluje na neverovatan način i njihovi transferu uspevaju dostići neverovatne cifre koje dosežu i po nekoliko miliona. Osim toga, mnogo igrači iz Dinama su postali zvezde, čak i osvajač zlatne lopte Luka Modrić.\nAli, šta je sa klubovima u Srbiji, šta njih sprečava da prodaju svoje igrače malo skuplje i time pomognu sebi?\nOva zima je donela mnoge promene, ponovo je Srbija imala dva predstavnika u Evropskim takmičenjima.\nVladan Milojević je napustio kormilo crveno-belih a umesto njega je došla legenda ovog kluba, Dejan Stanković. Odmah su počela razna nagađanja ko će prvi pojačati srpskog šampiona. Zbog karijere Dekija Stankovića, razni fudbaleri iz Italije su dovođeni u vezu sa Zvezdom. Mario Baloteli je na vrhu tog spiska, kontroverzni napadač bi zasigurno bio ogromno pojačanje, ali od samog početka nisu postojale šanse da se ovaj transfer ostvari. Nakon njega tu je bio mladi igrač Rome, Mirko Antenuči ali još jedna prazna priča. Onda Džofri Donsah, bivši igrač Intera, Kaljarija… Da bi na kraju u Zvezdu stigao Seku Sanogo, stameni igrač sredine terena koji bi trebao svojim iskustvom da doprinese mnogo toga.\nMeđutim, pored svih ovih ‘praznih priča’, ubedljivo najveće pojačanje u redovima Zvezde su Nebojša Gavrić i Veljko Nikolić. Gavrić je sve zasenio svoj igrama na pripremama. Mladi momak iz Nevesinja je prethodnu polusezonu proveo u filijari crveno-belih, Grafičaru.\nAli jedan transfer je malo ‘uzdrmao’ sve navijače i simpatizere ovog kluba, naime, najbolji fudbaler iz prethodnih sezona, Marko Marin je napustio Beograd i otišao put Saudijske Arabije u transferu vrednom svega 2.25miliona evra. Dok mu prestižni sajt za trasnfere, nemački Transfermarkt, procenjuje vrednost na 6miliona.\nNije ovo prvi put da Zvezda daje svoje igrače mnogo ispod cene.\nSa druge strane brda, Partizan je u ovaj prelazni rok ušao drugačije, prodali su svog Strahinju Pavlovića u Monako za ‘solidnih’ 10 miliona evra.\nIako su crno-beli imali svoje pehove u prošlosti sa mladim igračima kada ih nisu naplatili na pravi način, ova zima bi mogla doneti ogromnu prevagu i doprineti poboljšanju celokupne lige i srpskog fudbala generalno.\nNakon prodaje mladog stopera, počele su daljnje spekulacije o prodaji još nekih prvotimaca iz prethodne polusezone. Prvenstveno je na meti centarfor ekipe Partizana, Umar Sadik, koga su ove zime otkupili od Italijanske Rome.\nSadik je najprijatnije iznenađenje ove polusezone, najbolji je strelac lige i time je na sebe navukao mnoge klubove i zasigurno će ekipa zaraditi fino od njega. Po raznim stranim i domaćim medijima se pominjalo da su najviše zagrizli Real Sosijedad i Napoli, a cifra koja se ‘vrti’ je neverovatnih 12miliona evra.\nPored Sadika, još jedan fudbaler Partizana je trenutno na ceni.\nFrancuski fudbalski klub Nica nudi neverovatnih 15 miliona evra za sedamnaestogodišnjeg Filipa Stevanovića!\nMladi Filip je pažnju najviše skrenuo u septembru kada je na iznenađenje svih bio starter u večitom derbiju gde je Partizan odneo pobedu od 2:0, ali osim pobede je dobio mnogo više, dobio je sjajnog igrača za budućnost.\nUkoliko se tvrdnje i navođenja ispostave kao tačna, Partizan bi ove zime mogao da inkasira više od 40 miliona evra od prodaje svojih igrača što bi značajno popravilo stanje u klubu, osim toga i igrači iz srpskog fudbala bi malo više dobili na ceni i značaju.\nNa sveto, važno je napomenuti da su ogromno pojačanje dobili i u vidu Sejdube Sume, najskuplji transfer u istoriji Partizana je konačno počeo da pokazuje zašto je doveden u redove crno-belih, a igrama u Evropi sigurno će sebi obezbediti neki ‘lep’ transfer u budućnosti.\nNajbolji fudbaler Napretka i generalno jedan od boljih fudbalera ove polusezone je otišao iz Kruševca za ‘samo’ 400.000 evra. Samo je još jedna činjenica koja pokazuje na kako ‘malom’ nivou je trenutna cena fudbalera iz Srbije.\nDo kraja prelaznog roka u Srbiji je ostalo nešto više od dve nedelje, a pred nama je zasigurno zanimljiv kraj januara jer je opšte poznato da prelazni rok u većini Evropskih liga traje samo do 31. Januara.\nOstaje da vidimo da li ima istine u svim ovim nagađanjima ili će sve ostati samo na ‘rekla kazala’.\nSTEFAN LAZAREVIĆ, UREDNIK SPORTSKE RUBRIKE\n“Velika Andrićeva nagrada” u rukama Dragoslava Mihailovića\nMAC drugu godinu zaredom okupio muzičke zvezde Balkana


Indonezija traži da strani humanitarni djelatnici napuste Aceh - Index.hr\nIndonezija traži da strani humanitarni djelatnici napuste Aceh\nINDONEZIJA je upozorila strane humanitarne djelatnike da napuste Aceh zbog sigurnosnih razloga i priopćila je da Džakarta želi preuzeti svu humanitarnu pomoć u toj pokrajini.\nUpozorenje je uslijedilo u vrijeme kada je indonezijska vojska objavila planove za pojačavanje operacija protiv pobunjenika koje su započele prije osam dana i u kojima su deseci ljudi već poginuli, a tisuće su bile prisiljene napustiti svoje domove.\nHumanitarni djelatnici UN-a izjavljuju da ne osjećaju da je njihova sigurnost ugrožena zbog vojne ofenzive, ali da će se pridržavati savjeta indonezijske vlade.\nGlasnogovornik ministarstva vanjskih poslova Marty Natalegawa ranije je izjavio za Reuters da će lokalna vlada i indonezijski Crveni križ ubuduće biti odgovorni za distribuciju humanitarne pomoći u Acehu.\nOn je rekao da strani humanitarni djelatnici "trebaju biti upoznati s tom politikom i napustiti Aceh. Njihova fizička nazočnost i izravni kontakt u Acehu nisu potrebni zbog stanja sigurnosti".\nUjedinjeni narodi su priopćili da pet međunarodnih nevladinih organizacija i četiri agencije UN-a koje djeluju u Acehu, s oko 10 stranih djelatnika ukupno, nisu dobile zabranu djelovanja u pokrajini, ali da im nije preostalo ništa drugo nego otići.


Oštra Luka - Usvojen Nacrt dokumenta o kontrolama na granicama sa Srbijom\nUsvojen Nacrt dokumenta o kontrolama na granicama sa Srbijom\nSavjet ministara usvojio je danas nacrt osnova za vođenje pregovora i zaključivanje sporazuma između BiH i Srbije o zajedničkim lokacijama na graničnim prelazima, rekao je ministar bezbjednosti u Savjetu ministara Dragan Mektić.\nMektić je izjavio novinarima nakon sjednice Savjeta ministara da je ovaj sporazum okvirni pravni osnov da mogu biti uspostavljane zajedničke kontrolne tačke na graničnim prelazima između BiH i Srbije.\n"Na jednom mjestu nalaziće se granične kontrole BiH i Srbije. O svakoj zajedničkoj kontrolnoj tački naknadno ćemo se dogovarati jer treba da bude ispunjeno niz tehničkih i drugih uslova da bi to moglo da funkcioniše", naglasio je Mektić, ali nije mogao da navede koliko će biti tih kontrolnih tačaka.\nPrema njegovim riječima, ovim sporazumom predviđena je i u preliminarnim razgovorima dogovorena kontrolna tačka na mostu Bratunac-Ljubovija, ali je uslov da prethodno bude donesen ovaj sporazum.\nMektić je naveo da je Savjet ministara na današnjoj sjednici u Sarajevu razmatrao i informaciju o realizaciji projekta izgradnje Zavoda za izvršenje krivičnih sankcija, pritvora i drugih mjera BiH i problemima u realizaciji.\n"Prema nekoj dinamici na redu je tehnički prijem objekta zatvora i time prestaje da postoji Jedinica za implementaciju izgradnje objekta zatvora i počinje da funkcioniše zavod kao ustanova. Treba imenovati menadžment i donijeti pravilnike i podzakonske akte", naveo je Mektić.\nOn je saopštio da je Savjet ministara danas zadužio Ministarstvo pravde da u roku od 45 dana dostavi Savjetu ministara na saglasnost pravilnik o unutrašnjoj organizaciji i sistematizaciji na osnovu kojeg bi mogao da bude raspisan oglas za prijem menadžmenta zavoda.\nNalazite se ovdje: NaslovnicaVijestiRegionalne VijestiUsvojen Nacrt dokumenta o kontrolama na granicama sa Srbijom